Usein kysyttyä koronaviruksesta - Korona - Uutishuone - Aluehallintovirasto\nTältä sivulta löydät meiltä usein kysyttyjä kysymyksiä, jotka liittyvät koronavirukseen.\nAsiakas- ja toimitilat, mm. liikunta- ja harrastustilat\nAsiakas- ja toimitilojen käyttö, mm. liikunta- ja harrastustilat\nMitä haluat etsiä tältä sivulta?\nKirjoita kenttään vähintään kolme kirjainta. Voit myös valita kentän jälkeisistä alasvetovalikoista aiheen ja tarkenteen. Sisältö suodattuu kentän sisällön ja valintojen mukaan automaattisesti. Älä paina enter-näppäintä.\nRajaa aiheen perusteella Koronapassi Asiakas- ja toimitilojen käyttö, mm. liikunta- ja harrastustilat Yleisötilaisuudet ja yleiset kokoukset Ravintolat, kahvilat, baarit ja muut ravitsemisliikkeet Opetus ja varhaiskasvatus Terveydenhuolto Sosiaalipalvelut Nuoriso ja nuorisotyö Viranomaisten roolit ja toimivalta Voimassa olevat ja voimaan tulevat rajoitukset Muut aiheet\nRajaa tarkenteella Esiintyjät Istumapaikat Kasvomaskit Kokoukset Koronapassi Koronatestit Koulutukset Lapset ja nuoret Leirikoulut Matkustaminen Muut ravitsemisliikkeet Pitopalvelu Ravintolat Tanssiminen Terassit Terveystarkastukset ja koronatestit Urheilu Uskonnolliset toimitukset Yksityistilaisuudet Yleisö\nMistä löydän oman alueeni koronarajoitukset ja -suositukset?\nEri suositusten ja rajoitusten antaminen kuuluu monelle eri viranomaiselle, minkä vuoksi ne löytyvät monesta eri paikasta.\nOman alueen koronasuositukset\nSairaanhoitopiirien verkkosivuilla on kootusti tietoa alueen koronarajoituksista ja -suosituksista. Valtioneuvoston kanslian karttasovelluksesta on linkki kaikkien sairaanhoitopiirien koronasivustoille.\nKartta: Alueiden koronatilanne ja rajoitukset sairaanhoitopiireittäin (valtioneuvosto.fi)\nAluehallintovirastojen kokoontumisrajoitukset ja tilojen käyttöä koskevat rajoitukset\nAluehallintovirastojen eri alueita koskevat määräykset:\nMitkä ovat voimassa olevat tilojen käyttöä ja sulkemista koskevat päätökset?\nHuomaa, että kunnat voivat tehdä koronavirukseen liittyviä päätöksiä, jotka ovat tiukempia kuin aluehallintoviraston määräämät rajoitukset. Näistä rajoituksista tiedottaminen kuuluu kunnalle tai kuntayhtymälle.\nAluehallintovirasto ei päätä ravintoloiden rajoituksista. Niistä päättää hallitus valtioneuvoston asetuksella. Ravintoloiden toimintaa ohjaa tartuntatautilain väliaikainen pykälä 58 a ja siitä annetut valtioneuvoston asetukset.\nTietoa valtakunnallisesta tautitilanteesta on Terveyden ja hyvinvoinnin laitoksen verkkosivuilla:\nValtioneuvosto antaa valtakunnalliset etätyösuositukset. Viimeisin valtakunnallinen etätyösuositus päättyi 28.2.2022. Sairaanhoitopiirit ja kunnat voivat antaa alueellisia etätyösuosituksia ja ne tiedottavat suosituksista itse.\nLue lisää valtakunnallisen etätyösuosituksen päättymisestä valtioneuvoston verkkosivuilla:\nEtätyösuositus päättyy helmikuun lopussa, jonka jälkeen työpaikoilla siirrytään etä- ja läsnätyön yhdistämiseen riskiarvioiden ja tautitilanteen mukaan (valtioneuvosto.fi)\nLue lisää turvallisesta työpaikoille palaamisesta ja lähi- ja etätyön yhdistämisestä Työterveyslaitoksen verkkosivuilla:\nEtätyösuositus päättyy – tutustu Työterveyslaitoksen vinkkeihin joustavasta työpaikalle paluusta (ttl.fi)\nVastausta päivitetty 28.2.2022\nSuosikit Voimassa olevat ja voimaan tulevat rajoitukset\nMitä koronarajoituksia aluehallintovirasto voi määrätä?\nAluehallintovirasto voi tartuntatautilain mukaan päättää koronarajoituksista, jotka koskevat\nyleisötilaisuuksia ja yleisiä kokouksia\nlähikontaktin aiheuttaman riskin ehkäisemistä asiakastiloissa\nmm. liikuntaan ja virkistystoimintaan käytettävien asiakastilojen sulkemista\nkoulujen tilojen käyttämistä\nHUOM. Aluehallintovirasto ei päätä ravintoloiden koronarajoituksista. Ravintoloiden rajoitukset tekee hallitus valtioneuvoston asetuksella. Lisätietoa ravintolatoiminnan rajoituksista löytyy UKK-kohdasta Ravintolat, kahvilat, baarit ja muut ravitsemisliikkeet.\nAlla on lyhyesti kuvattu aluehallintovirastojen toimivallassa olevat rajoitukset.\nYleisötilaisuuksien ja ja yleisten kokousten kokoontumisrajoitus\nKeitä koskee: Kaikkia, jotka järjestävät yleisötilaisuuksia ja yleisiä kokouksia.\nAluehallintovirasto voi määrätä rajoittamaan osallistujamäärää yleisötilaisuuksissa ja yleisissä kokouksissa.\nMitkä ovat voimassa olevat tai voimaantulevat kokoontumisrajoitukset?\nLähikontaktin aiheuttaman tartunnan riskin ehkäiseminen asiakas- ja toimitiloissa\nKeitä koskee: Yksityisiä yhteisöjä, säätiöitä ja muita oikeushenkilöitä (ei kuitenkaan ravintoloita), yksityisiä elinkeinonharjoittajia, kuntia ja kuntayhtymiä, uskonnollisia yhdyskuntia sekä julkisoikeudellisia laitoksia. Lisätietoa: Mitä toimijoita päätös tilojen käytöstä koskee?\nAluehallintovirasto voi määrätä ehkäisemään lähikontaktin aiheuttamaa tartunnan riskiä tietyissä asiakas- ja toimitiloissa.\nMitä koskee: Tiettyjä tiloja, joita käytetään liikunta-, urheilutoimintaan tai huvi- ja virkistystoimintaan.\nAluehallintovirasto voi määrätä suljettavaksi tiettyjä asiakas- ja toimitiloja, joita käytetään liikunta-, urheilutoimintaan tai huvi- ja virkistystoimintaan. Lisätietoa: Mitä toimijoita tartuntatautilain mukaiset sulkemispäätökset koskevat?\nHuom. Joitakin toimijoita voi koskea sekä määräys varmistaa lähikontaktin aiheuttaman tartunnan riskin ehkäiseminen että määräys sulkea tila. Esimerkkejä:\n1. Kuntosali on yksityisen elinkeinonharjoittajan tai oikeushenkilön tila, mutta sitä käytetään myös liikunta- tai urheilutoimintaan.\n2. Kauppa on yksityisen elinkeinonharjoittajan tai oikeushenkilön tila, mutta sitä ei käytetä liikunta-, urheilutoimintaan tai huvi- ja virkistystoimintaan: tällöin kauppaa koskee pelkästään päätös lähikontaktin aiheuttaman tartunnan riskin ehkäisystä.\nKoulujen tilojen käyttäminen\nMitä koskee: Ala- ja yläasteet, lukiot ja ammattikoulut\nAluehallintovirasto voi tehdä päätöksen koulutilojen sulkemisesta, jos se on tarpeen usean kunnan alueella. Päätös voi kohdistua tiettyyn vuosiluokkaan tai opetusasteeseen.\nKeitä koskee: Kunnat\nAluehallintovirasto voi määrätä kunnan järjestämään terveystarkastukset alueellaan esimerkiksi rajanylityspaikoilla.\nKeitä koskee: Päätöksessä mainitut henkilöt, esimerkiksi riskimaista tulevat matkustajat\nAluehallintovirasto voi määrätä, että terveystarkastukseen osallistuminen on pakollista esimerkiksi rajanylityspaikoilla. Terveystarkastuksen osana voidaan ottaa koronatesti tai määrätä karanteeniin.\nMihin voin ilmoittaa havaitsemistani rajoitusten laiminlyönneistä?\nRajoitusten noudattamista valvoo moni eri taho.\nYleiset hygieniavaatimukset ja tilojen käyttöä koskevat rajoitukset\nJos havaitset asiakas- tai toimitiloissa, kuten kauppakeskuksissa, myymälöissä tai liikuntatiloissa, epäkohtia aluehallintoviraston antamien turvaväli- ja sulkemispäätösten tai tartuntatautilaissa määriteltyjen hygieniavaatimusten noudattamisessa, voit ilmoittaa havaintosi kunnan tartuntatautien torjunnasta vastaavalle toimielimelle. Ilmoituksen voi tehdä myös kunnan ympäristöterveydenhuoltoon, joka selvittää valvontatarpeen kunnan tartuntatautiviranomaisen tai aluehallintoviraston kanssa.\nJos havaitset yleisötilaisuudessa toimintaa, jonka arvioit olevan kokoontumisrajoitusten vastaista, sinun kannattaa ensisijaisesti selvittää asiaa tilaisuuden tai tapahtuman järjestäjän kanssa.\nJos se ei auta, voit ilmoittaa asiasta poliisille, joka valvoo yleistä järjestystä ja turvallisuutta. Poliisi voi puuttua aluehallintoviraston määräämien kokoontumisrajoitusten selkeisiin rikkomuksiin ja tarvittaessa muihinkin kokoontumisiin, jos niistä aiheutuu vaaraa yleiselle järjestykselle ja turvallisuudelle.\nVoit myös ilmoittaa yleisötilaisuuksiin liittyvistä havainnoistasi kunnan tartuntatautien torjunnasta vastaavalle toimielimelle. Ilmoituksen voi tehdä myös kunnan ympäristöterveydenhuoltoon, joka selvittää valvontatarpeen kunnan tartuntatautiviranomaisen tai aluehallintoviraston kanssa.\nRavintoloiden osalta tietoa epäkohtien ilmoittamisesta löytyy kohdasta ”Mihin voin ilmoittaa, jos havaitsen ravintolan toimivan määräysten vastaisesti?”\nTällä hetkellä ei ole voimassa ravintolatoiminnan rajoituksia.\nRavitsemisliikkeitä koskevia rajoitteita harkitaan uudelleen, jos tautitilanne muuttuu ja sairaalakuormitus nousee merkittävästi.\nAluehallintovirasto ei päätä ravintoloiden koronarajoituksista. Ravintoloiden rajoituksista päättää hallitus.\nTerveyden ja hyvinvoinnin laitoksen sivuille on kerätty koronavirukseen liittyviä materiaaleja, joita ravintolat voivat hyödyntää omassa toiminnassaan ja viestinnässään: THL:n materiaalipankki koronaviruksesta.\nSosiaali- ja terveysministeriön päätökset (ml. asetukset ravintolatoiminnan rajoituksista)\nIstumapaikat Ravintolat, kahvilat, baarit ja muut ravitsemisliikkeet Voimassa olevat ja voimaan tulevat rajoitukset\nTällä hetkellä ei ole voimassa aluehallintoviraston asettamia kokoontumisrajoituksia.\nTartuntatautilaissa säädettyjä hygieniavaatimuksia on kuitenkin noudatettava koko Suomessa 30.6.2022 asti. Hygieniavaatimukset koskevat yleisölle avoimia ja asiakkaille ja osallistujille varattuja toimitiloja ilman erillistä viranomaispäätöstä.\nHygieniavaatimukset velvoittavat tiloista vastaavia esimerkiksi tehostamaan tilojen ja pintojen puhdistamista, tarjoamaan asiakkaille käsienpesumahdollisuuden sekä järjestämään asiakaspaikat mahdollisimman väljästi.\nLue lisää hygieniavaatimuksista:\nVoimassa olevat ja voimaan tulevat rajoitukset Yleisötilaisuudet ja yleiset kokoukset\nTällä hetkellä ei ole voimassa aluehallintoviraston päätöksiä tilojen terveysturvallisesta käytöstä eikä tiettyjen asiakas- ja yleisötilojen sulkemisesta.\nAsiakas- ja toimitilojen käyttö, mm. liikunta- ja harrastustilat Voimassa olevat ja voimaan tulevat rajoitukset\nMitkä ovat voimassa olevat päätökset terveystarkastuksista?\nAluehallintovirasto voi tehdä tartuntatautilain mukaisen päätöksen, että\nkuntien on järjestettävä terveystarkastukset alueellaan esimerkiksi rajanylityspaikoilla ( tartuntatautilain pykälä 15).\nesimerkiksi tietyistä maista tulevien matkustajien on osallistuttava pakolliseen terveystarkastukseen (tartuntatautilain pykälä 16).\nLisätietoa kuntien ja aluehallintoviraston roolista rajanylityspaikassa: Onko terveystarkastukseen osallistuminen rajanylityspaikoilla pakollista?\nVoimassa olevat päätökset alueittain\nHuomaa, että aluehallintovirastot ovat kumonneet 17.12.2021 antamansa tartuntatautilain 15 ja 16 §:n mukaiset rajaterveysturvallisuusmääräykset.\nLisätietoa: aluehallintovirastojen tiedote 30.12.2021\nHuom. Lounais-Suomen aluehallintovirasto on 14.2.2022 kumonnut antamansa määräyksen pakollisista terveystarkastuksista Turun ja Kaarinan kuntien alueella. Koronavirusepidemian leviämisen hillitsemiseksi tehty päätös koski terveystarkastusten järjestämistä ja niihin osallistumista Meyer Turku Oy:n työmaiden alueella. Lisätietoa: Lounais-Suomen aluehallintoviraston päätös 14.2.2022\nHuom. Lounais-Suomen aluehallintovirasto on 2.2.2022 kumonnut Rauman kunnan alueelle antamansa määräyksen pakollisista terveystarkastuksista. Koronatartuntojen leviämisen hillitsemiseksi tehty päätös koski terveystarkastusten järjestämistä ja niihin osallistumista Rauma Marine Constructions Oy:n työmaiden alueella. Lisätietoa: Lounais-Suomen aluehallintoviraston päätös 2.2.2022\nKoronatestit Matkustaminen Terveystarkastukset ja koronatestit Voimassa olevat ja voimaan tulevat rajoitukset\nMilloin toimijan katsotaan saaneen tiedon aluehallintoviraston päätöksestä?\nAluehallintoviraston tilojen sulkemista koskevat päätökset on annettu tiedoksi hallintolain mukaisena yleistiedoksiantona. Aluehallintoviraston näkemyksen mukaan päätös velvoittaa tilojen hallinnasta vastaavaa toimijaa, kun tämä tulee tietoiseksi päätöksen sisällöstä, mutta viimeistään seitsemäntenä päivänä päätöksen julkaisemisajankohdasta.\nMillä perusteella aluehallintovirasto päättää kokoontumisrajoituksista?\nKokoontumisrajoitukset riippuvat alueen epidemiatilanteesta. Kokoontumisrajoituspäätöksemme pohjautuvat koko alueen tartuntatautilukuihin, ei esimerkiksi yksittäisen yleisötapahtuman tai tilan lukuihin. Aluehallintovirastot tekevät päätökset kokoontumisrajoituksista lainsäädännön ja alueellisen tartuntatautitilanteen perusteella. Alueellista tietoa saamme sairaanhoitopiireiltä ja alueellisilta koronakoordinaatioryhmiltä.\nLainsäädännön ja alueellisen tilanteen lisäksi huomioimme päätöksissämme sosiaali- ja terveysministeriön ohjeet sekä hallituksen hybridistrategian ja suunnitelman koronarajoitusten purkamisesta (ns. exit-suunnitelma).\nLisätietoa: STM:n antamat viranomaispäätökset ja ohjeet koronavirustilanteessa.\nHallituksen suunnitelma koronarajoitusten purkamisesta ei sido aluehallintovirastojen päätöksentekoa.\nValtioneuvoston verkkosivustolla kerrotaan, että exit-suunnitelma “perustuu tutkimustietoon, mallinnuksiin, ennusteisiin ja seurantaan, ja sitä päivitetään epidemiatilanteen mukaan. Suunnitelma ei ole hallituksen tai viranomaisten päätöksentekoa sitova.” Lisätietoa: Suunnitelma koronarajoitusten purkamisesta (valtioneuvosto.fi)\nTeemme asiakas- ja toimitiloja koskevat päätökset, kun tartuntatautilain pykälässä 58 g tai 58 d kuvatut edellytykset täyttyvät. Vastaavasti puramme päätökset, kun nämä edellytykset eivät enää täyty. Lisätietoa: Milloin aluehallintovirasto tai kunta voi tehdä sulkemispäätöksen?\nAluehallintovirasto ei päätä ravintoloiden koronarajoituksista. Ravintoloiden rajoituksista päättää hallitus valtioneuvoston asetuksella. Lisätietoa on UKK-osiossa Ravintolat, kahvilat, baarit ja muut ravitsemisliikkeet.\nKokoontumisrajoitukset (tartuntatautilain pykälä 58)\nAluehallintovirastojen tai kunnan antamat kokoontumisrajoitukset koskevat rajoituspäätöksessä määriteltyjä yleisötilaisuuksia ja yleisiä kokouksia. Aluehallintovirasto tai kunta voi määrätä kokoontumisrajoituksia tartuntatautilain pykälän 58 nojalla silloin, kun se on yleisvaarallisen tartuntataudin leviämisen estämiseksi välttämätöntä. Kokoontumisrajoituksella voidaan esimerkiksi rajoittaa yleisötilaisuuksien ja yleisten kokousten yleisömäärää.\nAluehallintovirasto ottaa kokoontumisrajoituksissaan huomioon STM:n ohjauksen, sairaanhoitopiirien lausunnot alueellisesta tautitilanteesta sekä THL:n lausunnon valtakunnallisesta tautitilanteesta.\nMitä yleisötilaisuuksia, kokoontumisia ja toimintaa aluehallintovirastojen antamat määräykset kokoontumisrajoituksista koskevat?\nKaikki usein kysytyt kysymykset yleisötilaisuuksista ja yleisistä kokouksista\nTilojen käyttöä koskeva päätös (tartuntatautilain pykälä 58 d)\nTartuntatautilain mahdollistamalla turvavälipäätöksellä (tartuntatautilain pykälä 58 d) voidaan määrätä, että laissa määriteltyjen toimijoiden sekä tietyissä urheilu-, liikunta-, huvi- ja virkistystoimintaan tarkoitetuissa tiloissa toiminta pitää järjestää siten, että asiakkaiden ja toimintaan osallistuvien sekä seurueiden lähikontaktin aiheuttamaa tartunnan riskiä voidaan ehkäistä.\nToimija voi ehkäistä lähikontaktin aiheuttamaa riskiä esimerkiksi rajoittamalla asiakasmäärää, asiakaspaikka- ja tilajärjestelyillä tai muulla toimintansa erityispiirteet huomioon ottavalla tavalla. Urheilu-, liikunta-, huvi- ja virkistystoimintaan käytetyissä tiloissa päätöstä on noudatettava asiakasmäärästä riippumatta. Toimijoiden muiden tilojen osalta päätöstä on noudatettava, jos kyseessä on yli 10 henkilön sisätila tai yli 50 henkilön ulkotila.\nJos yleisötilaisuus järjestetään sellaisessa asiakas- tai toimitilassa, jota koskee tartuntatautilain 58 d §:n mukainen päätös lähikontaktin aiheuttaman riskin ehkäisemisestä, on järjestäjän noudatettava sekä kokoontumisrajoituksia että tilaa koskevia rajoituksia.\nMitä toimijoita tartuntatautilain mukaiset turvavälipäätökset koskevat?\nMilloin aluehallintovirasto voi tehdä tilojen käyttöä koskevan päätöksen?\nSulkemispäätös (tartuntatautilain pykälä 58 g)\nTartuntatautilain mahdollistama sulkemispäätös (tartuntatautilain pykälä 58 g) koskee laissa lueteltuja liikunta- ja urheilutoimintaan tarkoitettuja sisätiloja tai huvi- ja virkistystoimintaan tarkoitettuja sisä- ja ulkotiloja.\nMitä toimijoita tartuntatautilain mukaiset sulkemispäätökset koskevat?\nMilloin aluehallintovirasto voi tehdä sulkemispäätöksen?\nAluehallintovirastojen määräykset kokoontumisrajoituksista koskevat yleisötilaisuuksia ja yleisiä kokouksia, jotka on järjestetty sisällä tai rajatussa ulkotilassa. Kokoontumisrajoituksia koskevassa määräyksessä rajoitus voidaan kohdentaa koskemaan vain osaa yleisötilaisuuksista tai yleisistä kokouksista.\nYleisötilaisuuksien ja yleisten kokousten määritelmät tulevat kokoontumislaista. Lisätietoa kysymyksessä Mihin aluehallintoviraston toimivalta kieltää ja rajoittaa yleisötilaisuuksia tai yleisiä kokouksia perustuu?\nEsiintyjät Yleisötilaisuudet ja yleiset kokoukset\nMitä toimintaa kokoontumisrajoitukset eivät koske?\nKokoontumisrajoitukset eivät koske jatkuvaluonteista, normaalia toimintaa eivätkä työpaikkojen normaalia toimintaa.\nKokoontumisrajoitukset eivät koske myöskään yksityistilaisuuksia, kuten yksityisten henkilöiden järjestämiä hääjuhlia, illanviettoja, yksityisten henkilöiden ulkoilua tai urheilua ulkona.\nViranomaisten kokoukset, kuten kunnanvaltuuston, -hallituksen ja lautakuntien kokoukset, eivät myöskään kuulu kokoontumisrajoitusten piiriin eikä niissä siten voi ottaa koronapassiakaan käyttöön kokoontumisrajoitusten vaihtoehtona.\nYhtiöiden, yhdistysten ja vastaavien osakkaiden ja jäsenten kokoukset eivät yleensä kuulu kokoontumisrajoitusten piiriin. Lisätietoa: Koskevatko kokoontumisrajoitukset myös yhtiökokouksia ja yhdistysten kokouksia?\nEsimerkkejä jatkuvasta normaalitoiminnasta, jota kokoontumisrajoitukset eivät koske\nEsitykset, jotka ainoastaan striimataan yleisölle, eli yleisöä ei ole paikan päällä\nOppilaitosten ja koulujen toiminta sekä sisäiset tapahtumat, joissa ei ole ulkopuolista yleisöä\nOppilasvalintaan ja opetustoimintaan liittyvät koetilanteet\nOpastetut kierrokset esimerkiksi museossa, kaupunginosassa tai luontokohteessa\nToimijoita voi kuitenkin koskea tilojen käyttöä koskevat rajoitukset: Asiakas- ja toimitilojen käytön rajoitukset.\nJokaisen toimijan on tärkeää huomioida toiminnassaan yleiset ohjeet hygienia- ja muista järjestelyistä, joilla viruksen leviämistä estetään, vaikka toiminta tai tapahtuma ei kuuluisikaan aluehallintovirastojen määräämien rajoitusten piiriin.\nVaikka avi olisi määritellyt toiminnan rajoitusten ulkopuolelle, esimerkiksi poliisiin näkökulmasta toiminta voi olla kokoontumislain soveltamisen piirissä.\nEsiintyjät Kokoukset Yksityistilaisuudet Yleisötilaisuudet ja yleiset kokoukset\nMiten yleisötilaisuuksia voi järjestää turvallisesti?\nAluehallintoviraston määräämät kokoontumisrajoitukset voivat olla erilaisia eri puolella Suomea tai voimassa vain osalla alueista. Myös kunnat voivat tehdä alueellaan kokoontumisrajoituksia.\nYllä kuvattuja hygieniavaatimuksia on noudatettava niin kauan kuin väliaikainen tartuntatautilain pykälä 58 c on voimassa. Tällä hetkellä pykälä on voimassa 30.6.2022 saakka.\nKorostamme jokaisen toimijan ja kansalaisen vastuuta noudattaa viranomaisten määräyksiä, ohjeita ja suosituksia toiminnassaan ja siten omalta osaltaan ehkäistä koronaviruksen leviämistä. Jos tautitilanne pahenee nopeasti, kunta voi tehdä paikallisesti tiukempia rajoituksia. Myös sairaanhoitopiirit antavat suosituksia alueellaan. Tarkasta suositukset sairaanhoitopiirin sivuilta.\nLisätietoa sairaanhoitopiirien suosituksista: Koronaepidemia: alueiden tilanne, suositukset ja rajoitukset (thl.fi)\nLisätietoa kasvomaskeista: THL:n suositus kasvomaskien käytöstä kansalaisille (thl.fi)\nLisätietoa tapahtumien terveysturvallisesta järjestämisestä: THL:n ja OKM:n ohje koronavirustartuntojen ehkäisemisestä yleisötilaisuuksien ja yleisten kokoontumisten yhteydessä sekä eräiden tilojen käytössä (pdf, minedu.fi)\nLisätietoa kokoontumisrajoituksista on kysymyksessä "Mitkä ovat voimassa olevat tai voimaan tulevat kokoontumisrajoitukset?"\nLisätietoa tapahtumien ja tilaisuuksien lohkomisesta on kysymyksessä "Voinko järjestää suurempia yleisötilaisuuksia jakamalla yleisön eri lohkoihin?"\nKoskevatko kokoontumisrajoitukset yksityistilaisuuksia?\nAluehallintovirastojen määräykset kokoontumisrajoituksista eivät koske yksityistilaisuuksia. Yksityistilaisuuksia ovat kaikki yksityisluonteiset tapahtumat, jotka eivät ole yleisölle avoimia, kuten valmistujaisjuhlat, häät, hautajaiset, ristiäiset, syntymäpäiväjuhlat ja yksityiset illanvietot.\nKunnat ja sairaanhoitopiirit voivat antaa alueellisia suosituksia yksityistilaisuuksien järjestämisestä. Löydät oman alueesi suositukset kuntasi tai sairaanhoitopiirisi verkkosivuilta.\nJos yksityistilaisuus järjestetään ravintolassa, kahvilassa tai muussa ravitsemisliikkeessä, siinä pitää kuitenkin huomioida voimassa olevat ravintolatoiminnan rajoitukset ja velvoitteet. Näistä on määrätty tartuntatautilain väliaikaisessa muutoksessa ja sen nojalla annetuissa asetuksissa.\nLisätietoa pitopalvelutoiminnan rajoituksista\nYksityistilaisuudet Yleisötilaisuudet ja yleiset kokoukset\nKuka korvaa yritykselle aiheutuvat kulut, kun se joutuu perumaan tilaisuuden kokoontumisrajoitusten takia?\nEmme käsittele aluehallintovirastossa korvaushakemuksia. Emme myöskään voi ottaa kantaa yksityisten toimijoiden välisiin sopimuksiin ja niiden perumisesta mahdollisesti aiheutuviin korvauskysymyksiin. Ensisijaisesti yrityksen kannattaa pyrkiä neuvottelemaan sopimuskumppanin kanssa.\nYritykset voivat hakea Valtiokonttorilta koronatukea. Lue lisää Valtiokonttorin sivulta Koronatuet yrityksille (valtiokonttori.fi)\nTyö- ja elinkeinoministeriö on koonnut toimintaohjeita yrityksille koronavirustilanteessa. Sivuilla on myös yrityksille tarkoitetun neuvontapuhelimen yhteystiedot. Lisätietoa työ- ja elinkeinoministeriön sivuilla (tem.fi).\nMihin aluehallintoviraston toimivalta kieltää ja rajoittaa yleisötilaisuuksia tai yleisiä kokouksia perustuu?\nAluehallintoviraston sekä muiden viranomaisten toimivalta tartuntatautien torjuntatyöstä perustuu tartuntatautilakiin. Yleisten kokousten ja yleisötilaisuuksien rajoittamisesta säädetään tartuntatautilain pykälässä 58. Pykälän perusteella kunta voi laissa esitettyjen edellytysten täyttyessä kieltää yleisten kokousten tai yleisötilaisuuksien järjestämisen korkeintaan kuukauden ajaksi omalla alueellaan. Vastaavan kiellon voi antaa myös aluehallintovirasto silloin, kun kyseisten rajoitusten tekeminen on tarpeen usean kunnan alueella.\nSe, mitä yleisötilaisuuksia ja yleisiä kokouksia kokoontumisrajoitukset koskevat, määritellään kokoontumislain perusteella. Yleinen kokous ja yleisötilaisuus määritellään kokoontumislain pykälässä 2.\nBlogikirjoituksemme ”Mitä tapahtumia aluehallintovirasto voi kieltää? - Konsertit ja urheilukisat kielletty, kauppojen ale-ruuhkat jatkuvat”\nKohta "Mikä on aluehallintovirastojen rooli koronavirustilanteen hoidossa?"\nAltistuminen: Pitääkö tapahtumanjärjestäjän tiedottaa koronatartunnasta ja mahdollisesta altistuksesta?\nElokuvat: Miksi elokuvanäytökset ovat yleisötilaisuuksia?\nJokainen järjestettävä yksittäinen elokuvanäytös on kokoontumislaissa tarkoitettu yleisötilaisuus, josta ei tarvitse ilmoittaa poliisille. Tartuntatautilain pykälän 58 soveltamisen kannalta ei merkitystä ole sillä, että yksittäisiä elokuvanäytöksiä järjestetään elokuvateatterissa jatkuvaluonteisesti.\nYleisten kokousten ja yleisötilaisuuksien osalta tartuntatautilain pykälän 58 tulkinta perustuu kokoontumislaissa käytettyihin määritelmiin. Yleisötilaisuudella tarkoitetaan kokoontumislaissa ”yleisölle avoimia huvitilaisuuksia, kilpailuja, näytöksiä ja muita niihin rinnastettavia tilaisuuksia, joita ei ole pidettävä yleisinä kokouksina”. Kokoontumislain esitöiden (hallituksen esitys HE 145/1998) mukaan yleisötilaisuuksia ovat muun muassa taiteen esittämiseen liittyvät näytökset kuten ”teatteri-, ooppera-, baletti-, sirkus- ja elokuvanäytökset”. Muut kuin taiteen esittämistä koskevat näytökset ja näyttelyt kuuluvat myös yleisötilaisuuksien ryhmään. Tällaisia ovat esimerkiksi erilaiset kaupalliset tilaisuudet. Yleisötilaisuuksia ovat myös erilaiset huvipuisto- ja tivolitapahtumat.\nKokoontumislain esitöiden (hallituksen esitys HE 145/1998) mukaan yleisötilaisuudet jakautuvat ilmoituksenvaraisiin ja vapaasti järjestettäviin tilaisuuksiin; ”Ilmoitusvelvollisuuden ulkopuolelle jäävät esimerkiksi sisätiloissa vakituisesti järjestettävät elokuva-, teatteri- ja oopperanäytökset tai näyttelyt sekä sellaiset konsertit, joissa ei tarvita järjestyksenvalvojia.” Tällaiset tilaisuudet on jätetty ilmoitusvelvollisuuden ulkopuolelle perusteena se, ettei poliisilla ole tarvetta ohjata niiden järjestämistä.\nKokoontumislaissa ei myöskään erotella erikseen, järjestetäänkö elokuvanäytös ulko- vai sisätiloissa, vaan kaikkia elokuvanäytöksiä on pidettävä kokoontumislain mukaan yleisötilaisuuksina. Meidän on kohdeltava kaikkia yleisötilaisuudeksi katsottavia tapahtumia yhdenvertaisesti. Emme voi poiketa laista.\nHallituksen esitys kokoontumislaiksi 145/1998 (finlex.fi)\nKokoukset: Voimmeko lykätä yhtiökokousta koronapandemian vuoksi?\nAluehallintovirasto ei määrää yhtiökokouksien pitämisestä, vaan kokousvelvoite tulee lainsäädännöstä.\nLaki väliaikaisesta poikkeamisesta osakeyhtiölaista, osuuskuntalaista, yhdistyslaista ja eräistä muista yhteisölaeista koronaviruksen leviämisen rajoittamiseksi on voimassa 30.6.2022 saakka. Laki mahdollistaa sääntömääräisten kokousten siirtämisen syyskuun loppuun saakka. Siirtämismahdollisuus ei koske tilinpäätöksen laatimista. Laki mahdollistaa myös etäyhteyksien käytön näiden kokouksissa.\nOsakeyhtiöistä väliaikainen laki koskee vain pörssiyhtiöitä. Pörssiyhtiön hallitus voi väliaikaisen lain mukaan päättää järjestää yhtiökokouksen niin, että osakkeenomistaja voi käyttää oikeuttaan yhtiökokouksessa vain postin, tietoliikenneyhteyden tai muun teknisen apuvälineen avulla (kuten etäyhteyksin).\nMuiden osakeyhtiöiden (myös asunto-osakeyhtiö) kuin pörssiyhtiöiden kohdalla yhtiöjärjestyksessä voidaan määrätä, että kokoukseen voi osallistua etänä. Osakeyhtiön (myös asunto-osakeyhtiö) hallitus voi päättää asiasta, jos sitä ei erikseen kielletä yhtiöjärjestyksessä.\nSuosittelemme, että pörssiyhtiöissä hallitus harkitsee yhtiökokouksen järjestämistä väliaikaisen lain mukaisesti etäyhteydellä. Muiden osakeyhtiöiden (myös asunto-osakeyhtiö) osalta suosittelemme, että hallitus tekee päätöksen kokouksen järjestämisestä etänä, ellei yhtiöjärjestys päätöstä kiellä. Joka tapauksessa kokouksen järjestäjän on pyrittävä järjestämään kokous terveysturvallisesti.\nJos sinulla on kysyttävää mm. yhtiökokouksen järjestämisestä, ota yhteyttä Kiinteistöliittoon: Kiinteistöliiton verkkosivut\nLisätietoa koronaviruspandemian vaikutuksista kokoontumisiin ja kokousiin voit lukea oikeusministeriön verkkosivuilta.\nKokoukset Muut aiheet\nRavintolat: Onko ravintolassa järjestettävä bingo, karaoke, tietovisa tms. toiminta yleisötilaisuus?\nRavintolat Yleisötilaisuudet ja yleiset kokoukset\nRokotukset: Ovatko joukkorokotukset yleisötilaisuuksia?\nAluehallintoviraston kokoontumisrajoitukset eivät koske joukkorokotuksia, joita järjestetään liikuntasaleissa, messukeskuksissa jne.\nJoukkorokotuksissakin on kuitenkin otettava huomioon laissa säädetyt hygieniavaatimukset sekä mahdolliset päätökset asiakkaiden turvavälien tosiasiallisesta varmistamisesta.\nMikä taho päättää rokotusjärjestyksestä?\nUsein kysyttyä asiakas- ja toimitilojen rajoituksista\nSisätilat: Miten sisätila määritellään?\nSisätilat ovat tiloja, joissa on lattia, katto ja seinät tai josta yhden tasopinnan lisäämällä saa suljetun tilan. Esimerkiksi terassi, jossa on kolme seinää ja katto, katsotaan sisätilaksi. Seinien tai katon materiaalilla ei ole tässä asiassa merkitystä. Myös avattavat ja suljettavat tasopinnat, kuten lasitukset ja markiisit, muodostavat seinän tai tasopinnan.\nMääritelmä on yhteneväinen tupakkalain sisätilan määritelmän kanssa. Nyrkkisääntönä on, että jos tilassa saa tupakoida, se katsotaan ulkotilaksi.\nTietoa rajatun ulkotilan määritelmästä:\nTurvallisuus- ja hygieniasuunnitelma: Voinko lähettää aluehallintovirastolle turvallisuus- ja hygieniaohjesuunnitelman arvioitavaksi tai hyväksyttäväksi?\nAluehallintovirastot eivät anna arvioita tai hyväksyntää yksittäisten toimijoiden suunnitelmille Terveyden ja hyvinvoinnin laitoksen ja opetus- ja kulttuuriministeriön laatimien turvallisuus- ja hygieniaohjeiden soveltamisesta. Sinun pitää itse arvioida, miten voit parhaiten soveltaa näitä ohjeita toiminnassasi.\nOhjeiden noudattamisen tarkoituksena on varmistaa osallistujien turvallisuus ja estää viruksen leviäminen. Voit tarvittaessa kysyä neuvoja yleisten ohjeiden paikalliseen soveltamiseen kunnan tartuntataudeista vastaavalta lääkäriltä.\nHuomioi, että yleisötilaisuuden järjestäminen voi edellyttää viranomaislupia, ja niistä täytyy tässäkin tilanteessa huolehtia. Vastuu on tilaisuuden järjestäjällä. Aluehallintovirastot eivät myönnä lupia tapahtumien järjestämiseen.\nTHL:n ja OKM:n ohje koronavirustartuntojen ehkäisemisestä (minedu.fi, päivitetty 1.10.2021)\nUlkotilat: Mitä vaatimus alueellisesti rajatuista ulkotiloista tarkoittaa?\nRajattu ulkotila on järjestäjän määrittämä alue tai alueet, jossa tapahtuma järjestetään. Jos tapahtuma toteutetaan laajoilla alueilla ja ilman fyysistä rajausta, esimerkiksi aitaa, tapahtuman järjestäjä voi tehdä aluemäärityksen kartalla. Tapahtuman järjestäjän täytyy huolehtia, että hygienia- ja turvallisuusohjeita on mahdollista noudattaa tapahtuma-alueella.\nTHL:n ja OKM:n ohje koronavirustartuntojen ehkäisemisestä (pdf, minedu.fi, päivitetty 1.10.2021)\nLisätietoa sisätilan määritelmästä:\nMiten sisätila määritellään?\nUrheilu: Mitkä urheilutapahtumat luetaan yleisötilaisuuksiksi?\nYleisölle avoimia tilaisuuksia ovat esimerkiksi sellaiset isot moottoriurheilu-, hiihto-, juoksu- ja suunnistuskilpailut sekä muut urheilutapahtumat, joihin kuka tahansa voi osallistua esimerkiksi maksamalla osallistumis- tai pääsymaksun. Tällaisissa tapahtumissa on kyse yleisötilaisuudesta, vaikka paikalla ei olisi erikseen kilpailua tai tapahtumaa seuraavia katsojia. Aluehallintoviraston mahdollisen päätöksen henkilömäärärajoitus kohdistuu näin ollen kaikkiin kilpailun tai tapahtuman osallistujiin.\nKaikissa väkeä kokoavissa tapahtumissa on syytä huomioida THL:n ja OKM:n ohje turvaetäisyyksistä ja hygieniakäytännöistä (pdf, minedu.fi, päivitetty 1.10.2021).\nLisätietoa yleisötilaisuuksien määrittelystä on kohdassa Mitä yleisötilaisuuksia, kokoontumisia ja toimintaa aluehallintovirastojen antamat määräykset koskevat?\nUrheilu Yleisötilaisuudet ja yleiset kokoukset\nUrheilu: Ovatko lasten ja nuorten urheilukilpailut yleisötilaisuuksia?\nLisätietoa urheilutapahtumien luokittelusta yleisötilaisuudeksi on kysymyksessä Mitkä urheilutapahtumat luetaan yleisötilaisuuksiksi?\nLapset ja nuoret Urheilu Yleisötilaisuudet ja yleiset kokoukset\nVerenluovutus: Ovatko SPR:n Veripalvelun verenluovutustilaisuudet yleisötilaisuuksia?\nYleisö: Miten katsomotila määritellään?\nKatsomotilalla tarkoitetaan tilaa, josta osallistujat voivat seurata esitystä, ottelua tai muuta tapahtumaa. Kokoontumisrajoituspäätöksessä on voitu erikseen määritellä ne yleisötilaisuudet, joita rajoitukset koskevat. Rajoitukset voivat koskea esimerkiksi sellaisia yleisötilaisuuksia, jossa yleisö on seisomokatsomossa.\nIstumapaikat Yleisö Yleisötilaisuudet ja yleiset kokoukset\nYleisö: Miten yleisömäärä lasketaan erilaisissa tapahtumissa ja tilaisuuksissa?\nKun yleisö on erillään artisteista, urheilijoista tai muista toimijoista, yleisön henkilömäärään lasketaan mukaan kaikki tapahtuman asiakkaina olevat henkilöt lapset mukaan lukien.\nYleisöksi ei lasketa:\nYleisöstä erillään olevia urheilijoita, artisteja, toimitsijoita tai joukkueiden huoltohenkilöitä\nSellaisia toimijoita, jotka ovat yleisön kanssa samoissa tiloissa tai muuten suorassa kontaktissa yleisöön, esimerkiksi myyntipisteiden henkilökunta ja järjestyksenvalvojat.\nYleisötilaisuuksien, kuten urheilu- tai kulttuuritapahtumien, yleisön suurin sallittu määrä riippuu alueen kokoontumisrajoituksista sekä siitä, käytetäänkö tilaisuudessa koronapassia rajoitusten vaihtoehtona.\nJos tapahtumanjärjestäjä on ottanut koronapassin käyttöön, edellytetäänkö sitä myös tilaisuuden työntekijöiltä ja esiintyjiltä?\nYleisön jakaminen lohkoihin\nJos alueella on voimassa päätös, jonka mukaan yleisömäärä ei saa olla suurempi kuin tietty päätöksessä sallittu määrä, yleisön kokoa ei voi kasvattaa esimerkiksi jakamalla yleisön lohkoihin, ellei tätä päätöksellä ole erikseen mahdollistettu.\nLisätietoa: Mitkä ovat voimassa olevat yleisötilaisuuksien rajoitukset?\nLisätietoa: Millä perusteella aluehallintovirasto päättää kokoontumisrajoituksista?\nYleisö Yleisötilaisuudet ja yleiset kokoukset\nMitkä tartuntatautilain pykälät liittyvät asiakas- ja toimitilojen rajoittamiseen?\nTartuntatautilain (TTL) muutos astui voimaan 22.2.2021. Lakiin lisättiin väliaikaisesti pykälät 58 c–58 h ja 59 a–59 e. Pykälät 58 c–58 h koskevat uusia toimenpiteitä covid-19-epidemian leviämisen estämiseksi. Pykälissä 59 a–59 e säädetään viranomaisten vastuun jakautumisesta toimenpiteiden toteutuksessa ja valvonnassa.\nAluehallintoviraston toimintaan vaikuttavat erityisesti nämä pykälät:\nTTL pykälässä 58 c säädetään siitä, että laissa määriteltyjen toimijoiden on otettava huomioon laissa säädetyt hygieniavaatimukset kaikissa yleisölle avoimissa tai rajatun asiakas- tai osallistujapiirin oleskeluun tarkoitetuissa sisätiloissa sekä tietyissä rajatuissa ulkotiloissa. Lisätietoa: Mitkä ovat tartuntatautilaissa säädetyt hygieniavaatimukset?\nTTL pykälässä 58 d säädetään siitä, että aluehallintovirastot ja kunnat voivat määrätä omilla alueillaan, että laissa määriteltyjen toimijoiden sekä tietyissä urheilu-, liikunta-, huvi- ja virkistystoimintaan tarkoitetuissa tiloissa toiminta pitää järjestää siten, että asiakkaiden ja toimintaan osallistuvien sekä seurueiden lähikontaktin aiheuttamaa tartunnan riskiä voidaan ehkäistä.  Toimija voi ehkäistä lähikontaktin aiheuttamaa riskiä esimerkiksi rajoittamalla asiakasmäärää, asiakaspaikka- ja tilajärjestelyillä tai muulla toimintansa erityispiirteet huomioon ottavalla tavalla. Urheilu-, liikunta-, huvi- ja virkistystoimintaan käytetyissä tiloissa päätöstä on noudatettava asiakasmäärästä riippumatta. Toimijoiden muiden tilojen osalta päätöstä on noudatettava, jos kyseessä on yli 10 henkilön sisätila tai yli 50 henkilön ulkotila. Lisätietoa: Mitä tilojen käyttöä koskeva päätös tarkoittaa?\nTTL pykälässä 58 g säädetään siitä, että aluehallintovirastot ja kunnat voivat määrätä omilla alueillaan, että tiettyjen toimijoiden on suljettava laissa mainitut urheilu-, liikunta-, virkistys- tai huvitoimintaan käytettävät tilat enintään kahden viikon ajaksi epidemiatilanteen niin vaatiessa.  Lisätietoa: Mitä toimijoita tartuntatautilain mukaiset sulkemispäätökset koskevat?\nPykälässä 58 f säädetään matkustajamäärien väliaikaisesta rajoittamisesta liikennevälineessä. Liikenteen valvonta ja ohjaus on keskitetty Liikenne- ja viestintävirastolle ja valvonta osittain myös kunnille.\nVäliaikaiset pykälät ovat voimassa 30.6.2022 asti.\nTilojen käyttöä koskeva päätös velvoittaa aluehallintoviraston päätöksessä mainittuja toimijoita järjestämään toimintansa siten, että asiakkaiden ja toimintaan osallistuvien sekä seurueiden lähikontaktin aiheuttamaa tartunnan riskiä voidaan ehkäistä.\nTällaisia tiloja voivat olla yleisölle avoimet tai rajatun asiakas- tai osallistujapiirin oleskeluun tarkoitetut tilat, esimerkiksi kaupat ja kuntosalit.\nToimijat ja tilat, joita päätös voi velvoittaa, on lueteltu tarkemmin kysymyksessä Mitä toimijoita päätös tilojen käytöstä koskee?\nAluehallintovirasto voi tehdä tilojen käyttöä koskevan päätöksen tartuntatautilain pykälän 58 d nojalla usean kunnan alueella. Kunta voi tehdä päätöksen omalla alueellaan. Päätös voidaan antaa korkeintaan kuukaudeksi kerrallaan.\nEduskunta on poistanut tartuntatautilain pykälässä 58 d olevan lähikontaktin määritelmän 11.10.2021 alkaen.\nTee kirjallinen suunnitelma tartunnan riskiä ehkäisevistä toimista\nKun päätös on annettu, toimijan on mietittävä sellaiset toimenpiteet, joilla lähikontaktin aiheuttamaa tartunnan riskiä voidaan ehkäistä. Toimija voi esimerkiksi:\njärjestää asiakaspaikat väljästi ja tilan turvallisesti\ntehostaa ilmanvaihtoa ja suositella maskin käyttöä tiloissaan\ntoimia muulla toimintansa erityispiirteet huomioon ottavalla tavalla.\nPäätös edellyttää, että toimijat tekevät kirjallisen suunnitelman niistä toimenpiteistä, joilla lähikontaktin aiheuttamaa tartunnan riskiä ehkäistään. Tiloja ei voi käyttää, jos toimintaa ei ole mahdollista järjestää turvallisesti.\nKirjallisen suunnitelman pohjan sekä lisätietoa toimenpiteiden suunnittelusta ja kirjallisen suunnitelman tekemisestä on kysymyksessä Miten teen kirjallisen suunnitelman tilojen käytöstä?\nAluehallintovirasto tai kunta voi tehdä tilojen käyttöä koskevan päätöksen, kun tartuntatautilaissa luetellut edellytykset täyttyvät.\nEdellytyksinä on, että kunnan tai sairaanhoitopiirin alueella todetaan tautiryppäitä, joiden tartuntaketjuja ei pystytä luotettavasti jäljittämään ja jotka aiheuttavat merkittävän riskin uusien tartuntojen leviämiseen.\nAluehallintovirasto voi tehdä tilojen käyttöä koskevan päätöksen tartuntatautilain pykälän 58 d nojalla. Päätös voi velvoittaa tartuntatautilain mukaan seuraavia toimijoita:\nyksityiset yhteisöt, säätiöt ja muut oikeushenkilöt, kuten yhtiöt ja yhdistykset\njulkisoikeudelliset laitokset, kuten esimerkiksi Kansaneläkelaitos (Kela) ja yliopistot.\nTartuntatautilain 58 c ja d §:n velvoitteet eivät koske valtion virastoja, kuten esimerkiksi tuomioistuimet.\nAluehallintovirasto voi rajata päätöksessään erikseen ne toimijat, joita päätös koskee. Näiden toimijoiden on noudatettava päätöstä yleisölle avoimissa tai rajatun asiakas- tai osallistujapiirin oleskeluun tarkoitetuissa tiloissa, jos ne ovat\nrajattuja ulkotiloja, joita käytetään samanaikaiseen yli 50 asiakkaalle tai osallistujalle suunnattuun tarkoitukseen ja joiden käyttämisestä toiminnan järjestäjä vastaa tiettynä ajankohtana.\nAsiakkaiksi ja osallistujiksi lasketaan kaikki asiakkaat ja toimintaan osallistuvat henkilöt, mutta ei henkilökuntaa.\nTietyissä tiloissa päätös on velvoittava riippumatta asiakas- ja osallistujamäärästä. Tällaisia ovat tilat, joita käytetään liikunta- ja urheilutoimintaan tai huvi- ja virkistystoimintaan, eli:\nravintola tai muu ravitsemisliike.\nRavintoloiden toimintaa ohjaa tartuntatautilain väliaikainen pykälä 58 a ja tästä annetut valtioneuvoston asetukset. Löydät ravintoloita koskevat rajoitukset kohdasta Ravintolat, kahvilat, baarit ja muut ravitsemisliikkeet.\nVastausta on päivitetty 3.12.2021\nAluehallintoviraston antama tilojen käyttöä koskeva päätös velvoittaa tekemään kirjallisen suunnitelman siitä, miten lähikontaktin aiheuttamaa tartunnan riskiä ehkäistään.\nEli jos tilojen käyttöä koskeva päätös soveltuu toimintaasi, sinun on mietittävä sellaiset konkreettiset toimenpiteet, joilla pystyt ehkäisemään lähikontaktin aiheuttamaa tartunnan riskiä asiakas- tai toimitilassasi. Toteuta toimenpiteet ja kirjoita niistä suunnitelma mahdollisimman nopeasti sen jälkeen, kun päätös on annettu tiedoksi.\nSuunnitelman täytyy olla esillä tiloissa siten, että asiakkaat ja toimintaan osallistuvat näkevät sen.\nLöydät alta aluehallintoviraston tekemän suunnitelmapohjan suunnitelman tekemisen helpottamiseksi. Tämän lisäksi olemme tehneet ohjeet, joiden avulla suunnitelman tekeminen onnistuu.\nAluehallintovirasto ei ota kantaa yksittäisiin suunnitelmiin, vaan ohjeistaa yleisluontoisesti. Älä siis lähetä suunnitelmaa aluehallintovirastolle hyväksyttäväksi.\nAluehallintoviraston suunnitelmapohja (pdf, suomi)\nRegionförvaltningsverkets planeringsmall (pdf, ruotsi)\nRegional State Administrative Agency's form for a plan (pdf, englanti)\nAluehallintovirasto voi tehdä päätöksen, joka velvoittaa sulkemaan tiettyjä asiakas- ja toimitiloja enintään kahden viikon ajaksi.\nPäätös tilojen sulkemisesta voi koskea tilojen hallinnasta vastaavia toimijoita, kun ne harjoittavat liikunta-, urheilu-, huvi- tai virkistystoimintaa seuraavissa tiloissa:\nPäätös tilojen sulkemisesta koskee yleisölle avoimien tai rajatun asiakas- tai osallistujapiirin oleskeluun tarkoitettuja tiloja.\nvuonna 2003 syntyneiden ja sitä nuorempien lasten ja nuorten harrastustoimintaan, jos päätöksessä on niin todettu\nlakisääteisiin palveluihin, esimerkiksi lääkinnälliseen kuntoutukseen, koulujen liikuntaopetukseen ja koronarokotusten järjestämiseen. (Lisätietoa lakisääteisistä palveluista)\nSulkemispäätökset eivät voi lain mukaan koskea\nammattiurheiluun liittyvää toimintaa (Lisätietoa ammattiurheilun määritelmästä)\nyksityis- tai perhe-elämän piiriin kuuluvaa toimintaa (Lisätietoa tilojen vuokraamisesta yksityiseen käyttöön).\nEsimerkkejä liikunta- ja harrastustiloista, joita sulkemispäätös voi koskea:\nSulkapallo-, padel-, squash- ja tenniskentät yms. sisäpelikentät\nTartuntatautilaissa (pykälä 58 g) määritellään suljettavaksi ne liikunta- ja urheilutoimintaan käytettävät sisätilat, jotka voidaan määritellä käytettäväksi joukkueurheiluun, ryhmäliikuntaan, kontaktilajien harrastamiseen ja muuhun vastaavaan urheiluun tai liikuntaan. Tämän lisäksi suljettavia sisätiloja ovat kuntosaleihin verrattavissa olevat liikunta- ja urheilutilat. Sulkemispäätöksen piiriin kuuluvia liikuntatiloja on tarkasteltava tämän määritelmän kautta.\nLue lisää siitä, miten sisätila määritellään\nMitä ryhmäliikunta voi esimerkiksi olla?\nRyhmäliikunnassa ryhmää ohjataan yhtäaikaisesti samaan toimintaan. Esimerkiksi erilaiset ryhmäliikuntatunnit ja uimahalleissa järjestetty vesijumppa katsotaan ryhmäliikunnaksi. Sen sijaan esimerkiksi tilanne, jossa muutama yksilöuimari tekee omia harjoitteitaan saman ohjaajan opastuksella, ei ole ryhmäliikuntaa. Sellainen meditaatio, joka ei ole liikuntaa, ei myöskään kuulu tilojen sulkemispäätöksen piiriin. Ryhmäliikunta on kiellettyä sulkemispäätöksen piirissä olevissa tiloissa riippumatta siitä, millainen tila on.\nAsiakas- ja toimitilojen väliaikainen sulkeminen (tartuntatautilain pykälä 58 g) on viimesijainen toimenpide. Tilat voidaan sulkea korkeintaan kahden viikon ajaksi kerrallaan. Tilojen sulku koskee tiettyjä asiakas- ja toimitiloja. Lisätietoa: Mitä toimijoita tartuntatautilain mukaiset sulkemispäätökset koskevat?\nTilojen väliaikaista sulkemista koskeva päätös voidaan tehdä vasta, kun seuraavat edellytykset täyttyvät:\nsairaanhoitopiirin alueella viimeisimmän 14 päivän aikana todennettujen tartuntojen ilmaantuvuus 100 000 asukasta kohden on vähintään 50,\nalueella todetaan tautiryppäitä, joiden tartuntaketjuja ei pystytä luotettavasti jäljittämään ja jotka aiheuttavat merkittävän riskin uusien tartuntojen leviämiseen ja\ntartuntojen määrä alueella arvioidaan johtavan sosiaali- ja terveydenhuoltojärjestelmän ylikuormittumiseen.\nLisäksi edellytyksenä on, että muita viruksen leviämisen estämiseksi jo toteutettuja toimenpiteitä ei voida pitää riittävänä ja tilojen sulkeminen on koronaviruksen hallitsemattoman leviämisen estämiseksi välttämätöntä.\nTilojen väliaikaista sulkemista koskeva päätös velvoittaa kaikkia päätöksessä mainittuja toimintaa harjoittavia yrityksiä ja tilojen hallinnasta vastaavia toimijoita.\nMääräys tilojen sulkemisesta rajoitusten laiminlyönnin seurauksena\nAluehallintovirasto tai kunta voi antaa yksittäistä toiminnanharjoittajaa tai tilaa koskevan määräyksen toiminnan keskeyttämisestä ja tilojen sulkemisesta enintään yhden kuukauden ajaksi, jos toiminnassa on havaittu puutteita tai epäkohtia.\nEnnen toiminnan keskeyttämistä ja tilojen sulkemista koskevan määräyksen antamista toiminnanharjoittajalle on annettava määräys puutteiden ja epäkohtien korjaamiseksi kohtuullisessa määräajassa.\nMistä voin hakea korvausta, kun yritykseni tilat on määrätty suljettavaksi?\nVoit hakea sulkemiskorvausta Valtiokonttorista. Aluehallintovirasto ei ota vastaan tai käsittele korvaushakemuksia.\nMillaisia hygieniatoimia suositellaan?\nSTM:n suositus tartuntojen leviämistä ehkäisevistä toimista ravitsemisliikkeissä, yleisötilaisuuksissa ja henkilöliikenteessä 1.7.2022 alkaen\nTartuntatautilaissa määritellyt hygieniavaatimukset olivat voimassa 30.6.2022 asti.\nSosiaali- ja terveysministeriö STM suosittelee, että toiminnanharjoittajat huolehtivat lain vaatimusten voimassaolon päättymisen jälkeenkin tilojen ja pintojen puhdistamisesta sekä siitä, että asiakkailla ja osallistujilla on mahdollisuus käsien puhdistamiseen. Toiminnanharjoittajien olisi suositeltavaa huolehtia siitä, että asiakkailla on mahdollisuus saapua ja oleskella väljästi ja että tartuntariski pidetään toiminnassa mahdollisimman pienenä.\nSTM kehottaa asiakkaita, osallistujia ja toiminnanharjoittajia huomioimaan THL:n ajantasaisen ohjeistuksen covid-19-tartuntojen ehkäisystä. STM suosittelee, että kunnat, kuntayhtymät ja valvovat viranomaiset ohjeistavat, että myös yksityiset toimijat huomioivat hygieniaohjeistuksen toiminnassaan.\nSTM:n ohjauskirje: Palvelujärjestelmän varautuminen tartuntatautilain covid-19-epidemian hallintaa koskevien määräaikaisten säännösten voimassaolon päättyessä (22.6.2022)\nAsiakas- ja toimitilojen käyttö, mm. liikunta- ja harrastustilat Suosikit\nMissä tiloissa täytyy ottaa huomioon tartuntatautilain hygieniavaatimukset?\nTartuntatautilain pykälässä 58 c on määritelty tietyt hygieniavaatimukset, jotka koskevat laajasti erilaisia asiakas- ja toimitiloja. Alla lueteltujen tahojen on otettava nämä hygieniavaatimukset huomioon toiminnassaan ilman erillistä viranomaispäätöstä.\nHygieniavaatimukset koskevat seuraavia tahoja:\nyksityiset yhteisöt, säätiöt ja muut oikeushenkilöt (pois lukien ravintolat)\nNäiden tahojen on toteutettava hygieniavaatimukset yleisölle avoimissa tai rajatun asiakas- tai osallistujapiirin oleskeluun tarkoitetuissa sisätiloissa sekä alueellisesti ja toiminnallisesti rajatuissa ulkotiloissa, eli tilat\njoissa oleskelee tavanomaisesti vaihteleva määrä henkilöitä,\njotka ovat avoimia asiakkaille ja osallistujille tiettynä aukioloaikana,\njoiden käyttö perustuu esimerkiksi jäsenyyteen tai muuhun sopimussuhteeseen tai\njoiden käyttö perustuu jonkin lakisääteisen palvelun saamiseen kuten kouluissa ja varhaiskasvatustoiminnassa.\nTällaisia tiloja ovat esimerkiksi yritysten erilaiset asiointitilat, aula- ja odotusaulat, opetustilat, harrastustilat, kuntosalit, muut liikuntatilat jne.\nAlueellisesti ja toiminnallisesti rajatulla ulkotilalla tarkoitetaan sitä, että tilaa käytetään jonakin ajankohtana asiakkaille tai muille toimintaan osallistuville suunnattuun tarkoitukseen ja toiminnan järjestäjä vastaa kyseisen alueen käyttämisestä kyseiseen toimintaan. Tällaisia ovat esimerkiksi erilaiset ulkokatsomot, huvipuistot, festivaalialueet tai jonotusalueet.\nTartuntatautilain hygieniavaatimukset eivät koske tiloja silloin, kun niitä käytetään yksityis- tai perhe-elämän piiriin kuuluvaan toimintaan. Suosittelemme kuitenkin tällöinkin ottamaan huomioon yleiset hygieniaohjeistukset.\nVoit kysyä lisäohjeistusta hygieniavaatimusten toteuttamiseen omasta kunnastasi.\nTHL:n ja OKM:n ohje koronaviruksen leviämisen estämiseksi (pdf, minedu.fi, päivitetty 1.10.2021)\nMiten on mahdollista, että ravintolat ovat auki mutta tapahtumien yleisöä rajoitetaan?\nRavintola-alaa ja tapahtuma-, urheilu- ja kulttuurialaa koskevat eri rajoitukset, koska niihin sovelletaan eri lakeja. Alle olemme kuvanneet eri rajoitusten taustoja.\nRavintolarajoituksista päättävät eduskunta ja hallitus perustuslain pohjalta. Majoitus- ja ravitsemistoiminnasta annetun lain väliaikainen pykälä 3 a, jonka pohjalta hallitus on voinut antaa asetuksia ravintoloiden sulkemisesta, ei ole voimassa enää 18.4. jälkeen. 19.4. alkaen ravintoloiden turvallista toimintaa ohjataan rajoituksilla, jotka koskevat mm. anniskelu- ja aukioloaikaa. Lisätietoa: Millaiset ravintolatoiminnan rajoitukset ovat voimassa eri alueilla?\nTapahtuma-, urheilu- ja kulttuurialan tapahtumat ovat kokoontumislain mukaisia yleisötilaisuuksia. Aluehallintovirastot tekevät kokoontumisrajoitukset tartuntatautilain pykälän 58 velvoittamina.\nKokoontumisrajoitukset koskevat kaikkia yleisötilaisuuksia. Kokoontumisrajoituksemme pohjautuvat koko alueen tartuntatautilukuihin, ei esimerkiksi yksittäisen yleisötapahtuman tai tilan lukuihin. Alueellista tietoa saamme sairaanhoitopiireiltä ja koronakoordinaatioryhmiltä. Lisätietoa: Millä perusteella aluehallintovirasto päättää kokoontumisrajoituksista?\nYksityisiä asiakas- ja toimitiloja, kuten kuntosaleja, voidaan sulkea tartuntatautilain pykälän 58 g perusteella. Mitkä asiakas- ja toimintatilat saavat olla auki ja mitkä eivät, määritellään kyseisessä pykälässä. Lakiin myös on kirjattu tarkat edellytykset, milloin aluehallintoviraston pitää sulkea tilat. Sulkupäätökset pohjautuvat koko alueen tartuntatautilukuihin, ei yksittäisten tilojen kuten kuntosalien lukuihin. Lisätietoa: Milloin aluehallintovirasto tai kunta voi tehdä sulkemispäätöksen?\nKunnilla on mahdollisuus sulkea omia julkisia tilojaan tai antaa omaa aluettaan koskevan kokoontumisrajoituksen, joka on tiukempi kuin aluehallintoviraston koko aluetta koskeva päätös. Kunnat voivat myös sulkea alueensa yksityisiä asiakas- ja toimitilojen tartuntatautilain pykälän 58 g mukaisesti. Lisäksi kunnat voivat antaa suosituksia.\nLapset ja nuoret: Miten rajoitukset vaikuttavat lasten ja nuorten harrastus- ja kilpailutoimintaan?\nHarrastustoiminta ja taiteen perusopetus täytyy järjestää terveysturvallisesti. Toiminnanjärjestäjän on noudatettava tartuntatautilain pykälän 58 c mukaisia hygieniavaatimuksia kaikissa tilanteissa.\nMiten tilojen käyttöä koskeva päätös vaikuttaa lasten ja nuorten harrastus- ja kilpailutoimintaan?\nAluehallintoviraston tilojen käyttöä koskeva päätös siitä, että eri toimijoiden on tiloissaan ehkäistävä lähikontaktin aiheuttamaa tartunnan riskiä, koskee myös lasten ja nuorten harrastustoimintaa, ellei päätöksessä erikseen mainita tämän toiminnan olevan päätöksen ulkopuolella (tartuntatautilain pykälä 58 d). Käytännössä esimerkiksi ryhmäharrastustunnilla sisätilassa voidaan rajata osallistujien määrää.\nMitä toimijoita tartuntatautilain mukaiset päätökset tilojen käytöstä koskevat?\nVoiko koronapassia kysyä lasten ja nuorten harrastus- ja kilpailutoiminnassa?\nMiten päätös tilojen sulkemisesta vaikuttaa lasten ja nuorten harrastus- ja kilpailutoimintaan?\nLasten ja nuorten harrastustoimintaa koskevat myös tartuntatautilain nojalla annetut tilojen sulkemispäätökset  (tartuntatautilain pykälä 58 g). Tiloja voi kuitenkin käyttää vuonna 2002 tai sitä nuorempien lasten ja nuorten harrastustoimintaan, jos se onnistuu terveysturvallisesti. Harrastustoiminnassa täytyy tällöin ottaa huomioon alueelle annettu tilojen käyttöä koskeva päätös. Suositeltavaa on noudattaa kaikessa toiminnassa myös OKM:n ja THL:n ohjetta.\nTilojen sulkemispäätös koskee kuitenkin sellaista harrastustoimintaa, johon aikuinen osallistuu yhdessä lapsen kanssa. Tällaisia ovat esimerkiksi vauva- ja taaperojumpat.\nKunnat voivat tehdä alueillaan aluehallintoviraston päätöksiä tiukempia rajoituksia tai pitää omia harrastustilojaan suljettuna.\nOKM ja THL ovat antaneet suosituksia lasten ja nuorten terveysturvallisen harrastustoiminnan järjestämiseen:\nSuosituksia lasten ja nuorten terveysturvallisen harrastustoiminnan järjestämiseen (annettu 31.8.2021, pdf)\nOhjeen mukaan koronaviruksen leviämisen estämisen ja jäljittämisen kannalta on tärkeää, että harrastusryhmä kokoontuu aina samassa kokoonpanossa. Myös opettajien, ohjaajien ja valmentajien tulisi olla aina samoja eikä vanhempien oleskelua harrastus- ja pukeutumistiloissa tulisi sallia.\nUsein kysyttyjä kysymyksiä koronasta ja nuorisosta ja nuorisotyöstä\nAsiakas- ja toimitilojen käyttö, mm. liikunta- ja harrastustilat Lapset ja nuoret\nUrheilu: Miten tilojen käyttöä koskeva päätös vaikuttaa urheilemiseen?\nTilojen käyttöä koskeva päätös voi koskea myös urheilemista. Urheileminen pitää järjestää siten, että lähikontaktin aiheuttamaa tartunnan riskiä ehkäistään.\nKäytännössä sisätiloissa turvavälit voi taata esimerkiksi siten, että tiloihin otetaan vain sen verran ihmisiä, että turvavälit osallistujien välillä on mahdollista pitää. Päätös ei velvoita toimintaan osallistuvia henkilöitä, vaan he voivat halutessaan hakeutua lähemmäs toisiaan.\nAsiakas- ja toimitilojen käyttö, mm. liikunta- ja harrastustilat Urheilu\nUrheilu: Mitä tarkoitetaan ammattiurheilulla, joka on rajattu tilojen käyttöä koskevien päätösten ulkopuolelle?\nTietoa siitä, miten kokoontumisrajoitukset vaikuttavat urheiluun löytyy kohdasta "Mitkä urheilutapahtumat luetaan yleisötilaisuuksiksi?".\nVuokratilat: Kuka vastaa vuokratun tilan hygieniajärjestelyistä, tartunnan riskiä vähentävistä toimenpiteistä ja koronapassin tarkastamisesta?\nVuokratun tilan lain vaatimista hygieniajärjestelyistä ja lähikontaktin aiheuttamaa tartunnan riskiä vähentävistä toimenpiteistä vastaa lain mukaan tilan hallinnasta vastaava toimija eli tilan vuokrannut vuokralainen.\nKoronapassin tarkastaminen vuokratiloissa\nTilojen käytön rajoitusten vaihtoehdoksi toiminnanharjoittaja voi ottaa koronapassin käyttöön.\nJos vuokratussa tilassa tilojen käytön rajoitusten vaihtoehdoksi otetaan käyttöön koronapassi, passi tarkastetaan seuraavasti:\nJos tilan vuokraa käyttöönsä toimija, jota rajoitus tilojen käytöstä velvoittaa (esim. yhdistys, yritys tai kunta), passin tarkastaminen kuuluu toimijalle.\nJos tilan vuokraa yksityinen henkilö (esim. mailapelien vakiovuorot tai kenttäosakkeet), passin tarkastaminen kuuluu sille, joka tarjoaa tiloja vuokralle.\nToimijat, joita rajoitus tilojen käytöstä velvoittaa, löytyvät kysymyksestä Mitä toimijoita päätös tilojen käytöstä koskee?\nAsiakas- ja toimitilojen käyttö, mm. liikunta- ja harrastustilat Koronapassi Urheilu\nAnniskeluluvat: Saako ravintoloitsija hyvitystä anniskelun valvontamaksusta ajalta, jolloin ravintola on määrätty pidettäväksi kiinni?\nValvontamaksut perustuvat alkoholilakiin eikä aluehallintovirastolla ole lupa- ja valvontaviranomaisena mahdollisuutta poiketa niistä.\nTämänhetkisellä lainsäädännöllä ei ole mahdollista tauottaa anniskelulupaa tai jatkoaikalupaa ja niihin liittyvää valvontamaksua. Ravintolan pitää peruuttaa anniskelulupa kokonaan, jos ei halua maksaa valvontamaksua.\nJos ravintola ilmoittaa viimeistään 31.3. lopettavansa anniskeluluvan (mukaan lukien jatkoaikaluvan), valvontamaksua ei jatkossa peritä.\nJos luvan lopettaa, ravintolan pitää hakea uusi anniskelulupa ennen kuin anniskelu taas aloitetaan. Kun uutta anniskelulupaa haetaan, ravintolalta peritään lupahakemuksen käsittelymaksu. Lupamaksun suuruus on määritelty asetuksessa.\nJos ravintola keskeyttää toiminnan niin, että anniskelulupa säilyy voimassa, toiminnan keskeyttämisellä ei voi välttää valvontamaksua. Tosin on huomattava, että anniskelussa valvontamaksun suuruus määräytyy anniskelumäärän mukaan, joten anniskelun tilapäinen väheneminen kiinnioloaikana saattaa pienentää valvontamaksun suuruutta. Valvontamaksuun voi hakea oikaisua aluehallintovirastolta. Laskun yhteydessä on ohje oikaisuvaatimuksen tekemiseen.\nValtioneuvosto tai Valtiokonttori päättää mahdollisista poikkeuksista valvontamaksujen perintään. Tällä hetkellä tällaisista poikkeuksista ei ole tietoa.\nOnko koronapassi vielä käytössä?\nKoronapassi ei ole enää käytössä 1.7.2022 alkaen.\nSuomessa koronarajoitusten vaihtoehtona käytetty koronapassi on sama asiakirja kuin EU:n digitaalinen koronatodistus. Vaikka koronapassi ei ole enää käytössä, voit yhä tarvita EU:n koronatodistusta matkustaessasi ulkomaille. EU:n koronatodistusta voidaan käyttää rajanylitystilanteissa EU-alueella. Muista tarkistaa kohdemaan vaatimukset ennen matkaa.\nVoit edelleen ladata EU:n koronatodistuksen Omakannasta ja saat sen tarvittaessa paperisena versiona terveydenhuollosta. EU:n koronatodistuksia myönnetään 30.6.2023 saakka.\nLue lisää EU:n koronatodistuksen matkustuskäytöstä Kanta-sivustolla:\nKoronatodistus mukaan ulkomaanmatkalle (kanta.fi)\nUsein kysyttyjä kysymyksiä koronatodistuksesta Terveyden ja hyvinvoinnin laitoksen verkkosivuilla:\nSosiaali- ja terveysministeriön ohjesivu EU:n koronatodistuksesta:\nMistä löydän tietoa opetuksen järjestämisestä?\nOpetushallitus on julkaissut ohjeistuksia varhaiskasvatuksen, esiopetuksen ja perusopetuksen järjestämiseen. Opetus järjestetään lähtökohtaisesti lähiopetuksena. Opetuksessa voidaan siirtyä poikkeusjärjestelyihin opetuksen järjestäjän päätöksellä, jos opetusta ei voida järjestää turvallisesti.\nLue lisää Opetushallituksen sivuilta:\nOpetustoimi ja koronavirus -koontisivu\nKasvatuksen ja koulutuksen järjestäminen vakavissa koronatilanteissa (oph.fi)\nVarautuminen koronatilanteen jatkumiseen perusopetuksessa 1.1.2022 alkaen (oph.fi)\nVarautuminen koronatilanteen jatkumiseen aamu- ja iltapäivätoiminnassa 1.1.2022 alkaen (oph.fi)\nVarautuminen koronatilanteen jatkumiseen 1.1.2022 alkaen esiopetuksessa (oph.fi)\nVarautuminen koronatilanteen jatkumiseen varhaiskasvatuksessa 1.1.2022 alkaen (oph.fi)\nTerveyden ja hyvinvoinnin laitoksen ja opetus- ja kulttuuriministeriön suosituksia noudattamalla vähennetään koronaviruksen leviämis- ja tartuntariskiä lähiopetuksessa ja varhaiskasvatuksessa.\nTerveyden ja hyvinvoinnin laitoksen ja opetus- ja kulttuuriministeriön suositus opetuksen ja varhaiskasvatuksen järjestäjille koronavirusepidemian aikana, päivitetty 23.12.2021 (pdf, minedu.fi)\nTerveyden ja hyvinvoinnin laitoksen ja opetus- ja kulttuuriministeriön suositus yliopistoille, ammattikorkeakouluille sekä lukio- koulutuksen, ammatillisen koulutuksen, vapaan sivistystyön ja aikuisten perusopetuksen järjestäjille, päivitetty 23.12.2021 (pdf, minedu.fi)\nJos et löydä vastauksia kysymyksiisi tältä sivulta tai muiden tahojen ohjeista, voit ottaa yhteyttä koronainfoomme. Koronainfon yhteystiedot opetuksen ja varhaiskasvatuksen järjestämiseen liittyvissä asioissa:\npuhelinnumero: kunkin viraston vaihde, ks. tarkemmin yhteystiedoista.\nVarautuminen koronatilanteen jatkumiseen varhaiskasvatuksessa 1.8.2021 (oph.fi)\nKuka tekee koulujen sulkemispäätökset?\nKunnan tartuntataudeista vastaava toimielin voi sulkea koulujen tiloja, jos se on epidemiatilanteen kannalta välttämätöntä. Lähtökohtaisesti kunnan tehtävä on käyttää sille omalla alueellaan kuuluvaa valtaa. Aluehallintovirasto voi tehdä päätökset koulutilojen sulkemisesta, jos se on tarpeen usean kunnan alueella.\nPerusopetuksen järjestämistä säätelee perusopetuslaki. Lakiin on lisätty väliaikainen pykälä 20 a, joka on voimassa 31.7.2022 saakka. Pykälä mahdollistaa poikkeukselliset opetusjärjestelyt kuten etäopetuksen.\nKunta tai aluehallintovirasto voi sulkea koulutiloja, kun se on yleisvaarallisen taudin tai vaaralliseksi perustellusti epäillyn tartuntataudin leviämisen estämiseksi välttämätöntä. Kun päätös sulkemisesta on tehty, opetuksen järjestäjä päättää perusopetuksen osalta poikkeuksellisiin opetusjärjestelyihin siirtymisestä.\nPoikkeukselliset opetusjärjestelyt mahdollistavat etäopetuksen sekä vuorottelun etäopetuksen ja lähiopetuksen välillä. Vaikka koulu ottaisikin poikkeukselliset opetusjärjestelyt käyttöön, voimassa olevan lainsäädännön mukaisesti lähiopetuksessa pysyisivät:\n1.–3. luokkien oppilaat\nToisen asteen lainsäädäntö mahdollistaa sen, että koulutuksen järjestäjä voi normaalistikin järjestää opetuksen hyvin joustavasti etä-, lähi- ja monimuoto-opetusta hyödyntäen. Koulutuksen järjestäjä voi siis päättää esimerkiksi etäopetukseen siirtymisestä ilman kunnan tai aluehallintoviraston päätöstä sulkea koulutiloja.\nKunta tai aluehallintovirasto voi sulkea lukioiden tai ammattikoulujen tiloja, kun se on yleisvaarallisen taudin tai vaaralliseksi perustellusti epäillyn tartuntataudin leviämisen estämiseksi välttämätöntä. Kun päätös sulkemisesta on tehty, opetuksen järjestäjä päättää siirtymisestä poikkeuksellisiin opetusjärjestelyihin.\nKuka valvoo, että kouluissa noudatetaan turvallisuusohjeita?\nOppilaitoksissa pitää noudattaa tartuntatautilain pykälässä 58 c säädettyjä hygieniavaatimuksia. Tämän lisäksi viranomaiset ovat antaneet koronaan liittyvästä terveysturvallisuudesta ohjeita ja suosituksia, joiden noudattamisesta vastaa opetuksen järjestäjä.\nAluehallintovirasto ja opetushallitus suosittelevat opetuksen järjestäjiä noudattamaan Terveyden ja hyvinvoinnin laitoksen ja opetus- ja kulttuuriministeriön julkaisemaa ohjetta tarpeettomien fyysisten kontaktien välttämisestä ja hygieniakäytännöistä, joilla ehkäistään koronavirustartuntoja.\nOpetushallitus on julkaissut ohjeistuksia varhaiskasvatuksen, esiopetuksen ja perusopetuksen järjestämiseen:\nTerveyden ja hyvinvoinnin laitos ja opetus- ja kulttuuriministeriö ovat 5.8.2021 päivittäneet suosituksiaan varhaiskasvatuksen ja opetuksen järjestäjille. Suosituksia noudattamalla vähennetään koronaviruksen leviämis- ja tartuntariskiä lähiopetuksessa ja varhaiskasvatuksessa.\nTerveyden ja hyvinvoinnin laitoksen ja opetus- ja kulttuuriministeriön suositus opetuksen ja varhaiskasvatuksen järjestäjille koronavirusepidemian aikana 23.12.2021(pdf, minedu.fi)\nKasvomaskit: Voiko kunta antaa maskisuosituksia myös nuoremmille kuin 6.-luokkalaisille?\nKyllä, opetuksen järjestäjä voi antaa maskisuosituksia nuoremmille kuin 6.-luokkalaisille.\nTartuntatautilain mukaisista toimenpiteistä kunnan alueella on viime kädessä vastuussa kunta. Kunta voi ryhtyä tartuntataudin vuoksi sellaisiin toimenpiteisiin kuin se katsoo tarpeelliseksi tartuntojen leviämisen ehkäisemiseksi.\nPerusopetuslain mukaan opetuksenjärjestäjä on vastuussa opetuksen turvallisuudesta. Opetuksen järjestäjä voi suositella maskinkäyttöä myös nuoremmille kuin 6. luokan oppilaille.\nKasvomaskit Opetus ja varhaiskasvatus\nKoulukuljetukset: Miten koulukuljetus toteutetaan turvallisesti?\nLeirikoulut: Miten leirikouluja voidaan järjestää turvallisesti?\nLeirikouluja voi järjestää, jos ne pystytään toteuttamaan väljyys- ja hygieniasuosituksia sekä viranomaisten rajoituksia noudattaen. Opetuksen ja koulutuksen järjestäjän on harkittava paikallisen epidemiatilanteen mukaan, voidaanko leirikoulu järjestää.\nKuten kaikessa opetustoiminnassa, myös leirikouluissa on noudatettava tartuntatautilaissa määriteltyjä hygieniavaatimuksia (pykälä 58 c). Tämän lisäksi leirikoulun järjestäjän on otettava huomioon paikalliset viranomaisrajoitukset (esimerkiksi yleisötilaisuuksien kokoontumisrajoitukset ja ravintolarajoitukset) ja niiden mahdolliset vaikutukset leirikoulun järjestämiseen.\nOpetushallituksen ohjeen mukaan leirikouluja voidaan toteuttaa, jos väljyys- ja hygieniasuosituksia on mahdollista noudattaa. THL:n ja OKM:n suositus on, että opetusryhmät pidetään erillään koko koulupäivän ajan. Tärkeää on välttää tilanteita, joissa ollaan lähikontaktissa muiden ryhmien ja ulkopuolisten kanssa, myös majoitusta ja ruokailua järjestettäessä. Jos leirikoulujen toteuttaminen edellyttää kuljetuksia, niissä on suositeltavaa noudattaa THL:n koulukuljetuksia koskevaa ohjetta sekä kansallisia ja paikallisia suosituksia.\nPaikallisen tilanteen arviointia tehtäessä oppilaitoksia kehotetaan olemaan yhteydessä ensisijaisesti oppilaitoksen sijaintikunnan ja leirikoulun kohdepaikkakunnan tartuntataudeista vastaavaan viranomaiseen.\nOpetushallituksen ohje leirikouluista ja retkistä\nTHL:n ja OKM:n ohje opetusjärjestelyistä\nTHL:n koulukuljetuksia koskeva ohje\nLeirikoulut Opetus ja varhaiskasvatus\nOppilaitokset: Miten oppilaitos määritellään? Kattaako tämä kaiken peruskouluista korkeakouluihin?\nRiskiryhmät: Kuka voi myöntää riskiryhmään kuuluvalle oppilaalle vapautuksen osallistumisesta opetukseen?\nRiskiryhmät: Miten koulu saa tiedon lapsen poissaoloon oikeuttavasta vanhempien terveystilanteesta ilman, että vanhempien terveystietoja luovutetaan koululle?\nRiskiryhmät: Voiko riskiryhmään kuuluva opettaja kieltäytyä antamasta lähiopetusta?\nVarhaiskasvatus: Miten varhaiskasvatuksessa tulee toimia riskiryhmiin kuuluvien lasten kanssa?\nLue vastaus opetus- ja kulttuuriministeriön usein kysytyistä kysymyksistä:\nMiten toimitaan, jos oppilas tai opettaja kuuluu riskiryhmään tai jos heidän perheissään on riskiryhmiin kuuluvia? (minedu.fi)\nLisätietoa on myös Opetushallituksen ohjeissa (oph.fi).\nVarhaiskasvatus: Saako päiväkoteja tai varhaiskasvatuksen ryhmiä yhdistää?\nVarautuminen koronatilanteen jatkumiseen varhaiskasvatuksessa 1.8.2021 alkaen (oph.fi)\nKuka voi järjestää terveydenhuollon etäpalveluja?\nEdellä mainitut kriteerit koskevat niin julkista kuin yksityistä terveydenhuoltoa.\nMiten etäpalveluja voidaan järjestää?\nMitä edellytyksiä lupahallinto asettaa testaustoiminnan aloittamiselle?\nJos palveluntuottajan toiminnalle haetaan suppean toiminnan lupaa ja sen mikrobiologinen asiantuntemus on hankittu erityisjärjestelyillä (valvontasopimus laajan toiminnan kliinisen mikrobiologian laboratorion kanssa) on tästä erityisjärjestelystä toimitettava kirjallinen valvontasopimus sekä näiden kahden toimijan yhteistyössä laatima (oma)valvontasuunnitelma.\nJos palvelujen tuottajalla on jo myönnetty ja voimassa oleva lupa mikrobiologian toimintaan (laajan toiminnan mikrobiologian lupa sekä yksityisen terveydenhuollon lupa), ja koronavirusdiagnostiikan pystyttäminen on tehty 27.3.2020 mennessä yhteistyössä THL:n kanssa voidaan toimintaa jatkaa normaalisti. Jos koronavirustestaus ei sisälly palvelujen tuottajan tutkimusvalikoimaan, tulee koronatestauksen aloittamisesta tehdä ilmoitus mikrobiologian toimiluvan myöntäneelle aluehallintovirastolle (tutkimusvalikoiman laajennus). Ilmoitus on vapaamuotoinen, mutta siinä tulee olla tiedot tutkimusnumerosta ja -nimikkeestä, arvio viikoittaisesta maksimitutkimusmäärästä (tutkimusmäärät/ vko) ja tieto siitä, osallistuuko laboratorio ulkoiseen laadunarvioitiin. Kaikista alihankintatutkimuksista tulee ilmoittaa samat tiedot, lisäksi vaaditaan tieto alihankintalaboratorioista sekä näyte ja vastausliikenteen järjestelyistä. Ilmoituksen voi tehdä sähköisesti tai sähköpostitse. Koronavirusdiagnostiikan saa aloittaa vasta, kun ilmoitus on käsitelty.\nKoronatestit: Mitä lupia tarvitaan väliaikaisten koronanäytteenottopisteiden perustamiseen?\nPelkkä koronanäytteiden ottaminen ei edellytä kliinisen mikrobiologian toimilupaa tai valvontasopimusta toimiluvallisen laboratorion kanssa. Sen sijaan mikrobiologisiin näytteisiin liittyvä vieritestaus/ pikadiagnostiikka edellyttää valvontasopimusta toimiluvallisen laboratorion kanssa. Koronanäytteiden analysointi edellyttää, että palvelujen tuottajalla on kliinisen mikrobiologian toimilupa, jonka palveluvalikoimaan sisältyy ne covid-19-tutkimukset (analytiikka), joita laboratoriossa on tarkoitus suorittaa.\nNäytteenottopisteiden perustamisessa on otettava huomioon tartuntataudin leviämisen ehkäisyä koskevat näkökulmat sekä potilasturvallisuuden varmistaminen. Tilajärjestelyissä pitää huomioida yleisesti valtiovallan ja THL:n antamat suositukset ja ohjeet. Kaikki ratkaisut on tehtävä potilasturvallisuus sekä muut turvallisuusnäkökohdat huomioiden. Toiminta on toteutettava potilasturvallisuus varmistaen. Palvelujen tuottajien tulee dokumentoida kaikki koronaepidemiatilanteesta johtuva toiminta sekä pitää kirjaa siitä, keitä toimipaikoissa kyseisellä hetkellä työskentelee. Dokumentointi toimitetaan pyynnöstä lupa- ja valvontaviranomaisille.\nKoronatestit: Täytyykö kunnan tarjota koronatestausta tartuntatautipäivärahan saamiseksi?\nSosiaali- ja terveysministeriön mukaan kunnalla on lakisääteinen velvollisuus järjestää koronatestaus, jos henkilö tarvitsee positiivista testitulosta tartuntatautipäivärahan saamiseksi. Jos työterveyshuoltosopimukseen kuuluu koronatestaus, voidaan testi tehdä osana työterveyshuoltoa.\nHenkilö voi halutessaan asioida myös yksityisessä terveydenhuollossa, jolloin covid-19-testistä maksetaan sairausvakuutuslain mukainen sairaanhoidon korvaus.\nTartuntatautipäivärahaa maksetaan myös sellaiselle alle 16-vuotiaan lapsen huoltajalle, joka on poissa töistä koronaan sairastuneen lapsensa vuoksi.\nKoronatestit Suosikit Terveydenhuolto\nKotikäynnit: Voiko terveydenhuollon palvelujen tuottaja aloittaa myös kotikäyntien tekemisen koronaepidemian aikana?\nTartuntataudin leviämisen ehkäisemiseksi myös kotikäynneillä on kiinnitettävä erityistä huomiota asianmukaiseen suojautumiseen, jolla turvataan asiakasta, potilasta ja henkilökuntaa.\nSTM:n antamat ohjeet koronavirustilanteessa (stm.fi)\nRokotukset: Mitä lupia tarvitaan väliaikaisen koronarokotuspisteen perustamiseen?\nJos väliaikainen rokotuspiste sijaitsee olemassa olevan toimipaikan välittömässä läheisyydessä ja sitä operoidaan olemassa olevasta toimipaikasta, ei tarvitse tehdä erikseen luvan muutoshakemusta tai ilmoitusta. Erilaisten väliaikaisten tilojen käyttöönotto jo olemassa olevien tilojen yhteydestä tilanteessa, jossa tarkoituksena on ehkäistä koronatartuntojen leviämistä sekä samalla suojata muita potilaita, on siis mahdollista ilman muutosluvan hakemista tai tilojen tarkastusta.\nMuut väliaikaiset rokotuspisteet edellyttävät yksityisen terveydenhuollon lupaa. Väliaikaisen toimipaikan nimessä täytyy olla maininta, että kyse on koronarokotuspisteestä.\nUusien väliaikaisten tilojen käyttöönotosta pitää konsultoida kunnan tartuntataudeista vastaavaa lääkäriä. Tilajärjestelyissä pitää huomioida yleisesti valtiovallan ja THL:n antamat suositukset ja ohjeet myös niiden henkilöiden osalta, jotka mahdollisesti käyttävät tilaa, vaikka eivät ole palvelujen käyttäjiä. Kaikki ratkaisut on toteutettava potilasturvallisuus varmistaen sekä muut turvallisuusnäkökohdat huomioiden. Toiminta, tehdyt päätökset sekä poikkeusoloista johtuvien päätösten perusteet tulee dokumentoida.\nPalveluntuottajalla on velvollisuus päivittää omavalvontasuunnitelmaa siten, että se on ajantasainen ja kattaa väliaikaisen koronarokotuspisteen luvassa myönnetyn toiminnan.\nKunnan virkalääkärin ei tarvitse tarkastaa väliaikaisia rokotuspisteitä.\nJos väliaikainen rokotuspiste sijaitsee olemassa olevan toimipaikan välittömässä läheisyydessä, ei tarkastusta tarvita.\nPalvelun tuottajan täytyy tarkastaa tilat itse, jos:\nväliaikainen rokotuspiste sijaitsee olemassa olevan (korona)näytteenottopisteen yhteydessä tai välittömässä läheisyydessä\nväliaikainen rokotuspiste on aivan uusi irrallaan oleva piste.\nTäytetty ja allekirjoitettu käyttöönottotarkastuslomake toimitetaan lupaviranomaiselle, kunnan vastaavalle infektiolääkärille sekä sille kunnan virkalääkärille, joka tavallisesti tilan tarkastaa.\nJos rokotukset tapahtuvat näytteenottopisteen yhteydessä, on palvelun tuottajan otettava huomioon tartuntataudin leviämisen ehkäisyä koskevat näkökulmat sekä potilasturvallisuuden varmistaminen. Lisäksi tarvitaan selvitys siitä, että toiminta on erillistä näytteenotosta.\nRokotuspisteen vastaavan johtajan pätevyysvaatimukset\nKunta vastaa rokotustoiminnasta tilanteessa, jossa palvelujen tuottaja antaa ainoastaan maksuttomia rokotteita kunnan kanssa tehdyn sopimuksen perusteella. Tässä tapauksessa vastaavan johtajan ei tarvitse olla lääkäri. Rokotuksen pistoksena saa antaa vain lääkäri tai asianmukaisen rokotuskoulutuksen saanut sairaanhoitaja, terveydenhoitaja tai kätilö.\nJoukkorokotusten järjestäminen (THL)\nTarkastuskäynnit: Voiko kunta jättää tarkistamatta uusia terveydenhuollon tiloja koronaepidemiatilanteen aikana?\nKoronaepidemiatilanteessa voi kuitenkin tietyissä tilanteissa olla tarkoituksenmukaista välttää varsinaisten tarkastuskäyntien tekemistä. Kunnan vastaava lääkäri tai hammaslääkäri voi alueen koronaepidemiatilanteen takia tehdä tarkastuksen kirjallisella menettelyllä tai etäyhteyden välityksellä. Tarkastaja arvioi onko edellä kuvattu valittu tarkastusmenettely riittävä vai pitääkö lisäksi tehdä varsinainen tarkastuskäynti.\nTarkastuskäynnit: Voiko ottaa käyttöön tarkastamattomia tiloja, kun tavoitteena on eristää mahdolliset koronatartunnan saaneet muista potilaista tai hoitaa riskiryhmään kuuluvia omissa tiloissaan?\nVoimassa olevan lainsäädännön mukaan pääsääntönä on, että uudet tilat tulisi tarkistaa ja mahdollisesti niiden käyttöönotto edellyttäisi myös muutosta voimassa olevaan lupaan. Tartuntatautilain pykälässä 17 säädetään kuitenkin infektioiden torjunnasta sosiaali- ja terveydenhuollon toimintayksiköissä. Sen mukaan toimintayksikön on huolehdittava muun muassa potilaiden, asiakkaiden ja henkilökunnan tarkoituksenmukaisesta suojauksesta ja sijoittamisesta.\nToiseen toimintayksikköön siirtyminen: Voiko itsenäinen ammatinharjoittaja ja oman yhtiönsä kautta työskentelevä hoitohenkilöstö siirtyä toiseen toimintayksikköön, jossa heillä ei ole lupaa tai johon ei ole tehty rekisteröintiä itsenäisenä ammatinharjoittajana toimimisesta?\nValmiuslaki ei ole voimassa, joten siirtyminen toisiin toimipaikkoihin ilman luvan hakemista tai ilmoituksen tekemistä ei ole enää mahdollista.\nNe terveydenhuollon palvelujen tuottajat ja itsenäiset ammatinharjoittajat, jotka Covid-19-epidemiatilanteen vuoksi siirtyivät aikaisemman ohjeistuksen mukaisesti toisiin toimintayksiköihin työskentelemään, voivat jatkaa toimintaansa näissä toimintayksiköissä 31.5.2021 saakka. Jos tarkoituksena on jatkaa palvelujen tuottamista uudessa toimipaikassa myös 31.5.2021 jälkeen, tulee tähän hakea lupa tai tehdä ilmoitus itsenäisenä ammatinharjoittajana toimimisesta. Jos toiminta on kuitenkin aloitettu valmiuslain voimassaolon aikana (16.3.–16.6.2020), voidaan palvelujen tuottamista jatkaa samalla tavalla myös lupahakemuksen tai ilmoituksen käsittelyaikana. Tämä edellyttää kuitenkin sitä, että itsenäisellä ammatinharjoittajalla on jo olemassa oleva rekisteröinti johonkin toimipaikkaan tai yhtiöllä on voimassa oleva yksityisen terveydenhuollon lupa toiseen toimipaikkaan.\nMiten perusoikeudet toteutuvat ja tartuntoja ehkäistään sosiaalihuollossa?\nAluehallintovirasto ja Valvira ovat julkaisseet syyskuussa 2020 tiedotteen perusoikeuksen toteutumisesta ja tartuntojen ehkäisystä sosiaalihuollossa.\nTiedote: Perusoikeuksien toteutuminen ja tartuntojen ehkäisy sosiaalihuollossa.\nAsumispalveluyksiköt: Miten sosiaalihuollon asumispalveluyksiköiden lääkehuolto pitää järjestää koronaepidemian aikana?\nHenkilökohtainen avustaja: Voiko kunta, palveluntuottaja tai palveluyksikkö kieltää henkilökohtaisen avustajan käynnit tehostetussa palveluasumisyksikössä?\nHoivakodit: Kenen vastuulla on hoivakotien varautuminen koronaepidemiaan?\nHoivakodit: Mikä on eri toimijoiden vastuu hoivakotien toiminnan valvonnassa?\nLue myös tiedotteemme 23.4.2020:\nHoivakodit: Millaisiin toimiin aluehallintovirasto voi ryhtyä, jos hoivakotien toiminnassa havaitaan laiminlyöntejä?\nHoivakotien asukkaat ovat lähtökohtaisesti riskiryhmään kuuluvia ihmisiä, joille virus on erityisen vaarallinen. Se, että hoivakodissa on koronaviruksen aiheuttamasta taudista johtuvia kuolemia, ei välttämättä tarkoita, että toiminnassa olisi tapahtunut laiminlyöntejä. Selvitämme tietoomme tulleita tapauksia ja tarvittaessa ryhdymme toimiin niiden johdosta. Mahdollisista keskeneräisistä valvonta-asioista emme voi tiedottaa.\nHoivakodit: Voidaanko omaisten ja läheisten vierailut hoivakoteihin kieltää lain mukaan?\nEduskunnan apulaisoikeusasiamies on linjannut ratkaisussaan 18.6.2020, että tartuntatautilain 17 §:n nojalla ei voi antaa sitovia vierailukieltoja asumisyksiköihin, kuten vanhusten hoivakoteihin. Aluehallintovirasto viittaa apulaisoikeusasiamiehen ratkaisuun ja toteaa, että tapaamisia ja vierailuja hoivakoteihin ja muihin sosiaalihuollon asumisyksiköihin ei voi kategorisesti kieltää eikä asiakkaan poistumista yksiköstä voi estää ilman lakiin perustuvaa syytä.\nVierailut ja läheisen ulkoiluapuna toimiminen pitää lähtökohtaisesti sallia, jos asiakkaan tilanteen yksilöllinen arviointi ei anna oikeutta käyttää tartuntatautilain mukaisia eristämis- tai karanteenitoimenpiteitä. Riittävästä suojautumisesta ja turvaetäisyyksistä on kuitenkin huolehdittava.\nApulaisoikeusasiamiehen ratkaisu 18.6.2020\nHoivakodit: Voivatko vanhusten tehostetun palveluasumisen yksiköt edelleen ottaa vanhuksia lyhytaikaisille jaksoille esimerkiksi omaishoidon vapaiden ajaksi?\nNuorisotilatoiminnassa, kerhotoiminnoissa, ryhmäharrastuksissa, etsivässä nuorisotyössä ja nuorten työpajatoiminnassa on erityisesti otettava huomioon seuraavat suositukset:\nToimijoita ja niiden tiloja voivat koskea tartuntatautilain muutoksen mahdollistamat turvaväli- ja sulkemispäätökset: Asiakas- ja toimitilojen käytön rajoitukset.\nTHL:n ja OKM:n suosituksia lasten ja nuorten terveysturvallisen harrastustoiminnan järjestämiseen (30.8.2021) (pdf, minedu.fi)\nTHL:n ja OKM:n ohje koronavirustartuntojen ehkäisemisestä yleisötilaisuuksien ja yleisten kokoontumisten yhteydessä sekä julkisten tilojen käytössä (pdf, minedu.fi, päivitetty 1.10.2021)\nVastausta on päivitetty 11.1.2022\nLapset ja nuoret Nuoriso ja nuorisotyö\nEtsivä nuorisotyö: Miten koronavirusepidemia vaikuttaa etsivään nuorisotyöhön?\nLeirit: Miten koronarajoitukset vaikuttavat erilaisiin leireihin?\nLeirejä on monia erilaisia (esimerkiksi kesäleirit ja rippileirit) ja niitä järjestää moni eri taho. Tyhjentävää vastausta leirien järjestämiseen ei siis voida antaa. Leirin järjestäjä on vastuussa siitä, että leiri järjestetään rajoitukset ja suositukset huomioon ottaen mahdollisimman turvallisesti.\nLeiritoiminnan moninaisuuden vuoksi monet koronarajoitukset ja -suositukset saattavat olla osin päällekkäisiä, eli järjestäjän on otettava leirillä huomioon samanaikaisesti eri rajoituksia ja suosituksia.\nLain edellyttämät hygieniavaatimukset (tartuntatautilain pykälä 58 c)\nLeirillä täytyy ottaa huomioon tartuntatautilain vaatimat hygieniavaatimukset, jos leirin järjestää sellainen taho, jota vaatimus koskee. Lisätietoa: Missä tiloissa täytyy ottaa huomioon tartuntatautilain hygieniavaatimukset?\nVaatimuksiin sisältyy mm. käsienpesun mahdollisuus ja pintojen tehostettu puhdistaminen. Lisätietoa: Mitkä ovat laissa säädetyt hygieniavaatimukset?\nSuosittelemme noudattamaan myös THL:n ja OKM:n ohjeita lasten ja nuorten leiritoiminnan järjestämisestä. Terveyden ja hyvinvoinnin laitos ja opetus- ja kulttuuriministeriö ovat laatineet ohjeen leirien turvalliseen järjestämiseen. Ohjeessa suositellaan muun muassa, että leireillä toimitaan rajatuissa ryhmissä alueellisten rajoitusten mukaan. Kun leirillä rajataan lähikontaktien määrää, helpotetaan altistuneiden jäljitystyötä, jos leirillä todetaan koronavirustartunta. Ohjeessa on myös suosituksia hyvästä käsi- ja yskimishygieniasta, siivouksesta ja tarpeettoman fyysisien kosketuksen välttämisestä. Leiriohjeistus löytyy alla olevasta linkistä.\nTHL:n ja OKM:n ohje koronavirustartuntojen ehkäisemisestä lasten ja nuorten leiritoiminnassa (pdf, minedu.fi, julkaistu 28.5.2021)\nLeirillä täytyy ottaa huomioon hygieniavaatimusten lisäksi lähikontaktin aiheuttaman tartunnan riskin ehkäiseminen, jos leiri järjestetään tilassa, jota päätös koskee. Päätöksen noudattamisesta on vastuussa tilan haltija.\nTartuntatautilaissa luetelluissa urheilu-, liikunta-, huvi- ja virkistystoimintaan käytetyissä tiloissa päätöstä on noudatettava leiriläisten lukumäärästä riippumatta. Muiden tilojen osalta päätöstä on noudatettava, jos kyseessä on yli 10 henkilön sisätila tai yli 50 henkilön ulkotila.\nAlla olevassa linkissä on lueteltu tarkemmin toimijat ja laissa mainitut urheilu-, liikunta-, huvi- ja virkistystoimintaan käytetyt tilat.\nMiten teen suunnitelman tilojen käytöstä?\nTHL:n riskipotentiaalin arviointitaulukko, jota voi käyttää tukena arvioitaessa eri tilaisuuksiin liittyvää tartuntariskiä ja leviämispotentiaalia\nTilojen sulkeminen (tartuntatautilain pykälä 58 g)\nJos alueelle on annettu ns. sulkemispäätös, voi sen piiriin kuuluvia tiloja käyttää ainoastaan vuonna 2003 ja sitä nuorempien lasten ja nuorten leiritoimintaan.\nJos suljettavaksi määrättyjä tiloja käytetään vuonna 2003 ja sitä nuorempien lasten ja nuorten leiritoimintaan, täytyy silloinkin ottaa huomioon mahdollinen tilojen käyttöä koskeva päätös sekä tartuntatautilaissa määritellyt hygieniavaatimukset.\nLisätietoa: Mitä toimijoita ja tiloja tartuntatautilain mukaiset sulkemispäätökset koskevat?\nKokoontumisrajoitukset eivät koske leirien normaalia toimintaa eivätkä leirin sisäisiä tapahtumia, joihin ei osallistu ulkopuolisia. Jos leirillä järjestetään yleisötilaisuudeksi katsottavaa tapahtumaa, on tämän tapahtuman aikana otettava huomioon kokoontumisrajoitukset.\nLisätietoa: Mitä yleisötilaisuuksia, kokoontumisia ja toimintaa kokoontumisrajoitukset koskevat?\nRavintoloiden rajoitukset (tartuntatautilain pykälä 58 a ja valtioneuvoston asetukset)\nRavintolarajoitukset on otettava huomioon leirien ruokailussa, jos ruokailu järjestetään ravintolan tai kahvilan asiakastiloissa. Ravintolarajoitukset eivät koske leirin sisäistä ruokailua, eli jos ruokailu järjestetään muualla kuin ravintolan tiloissa.\nNuorisotilat ja nuorten työpajat: Koskevatko kokoontumisrajoitukset nuorisotilojen ja nuorten työpajojen toimintaa?\nAluehallintovirastojen määräämät yleisötilaisuuksien ja yleisten kokousten kokoontumisrajoitukset eivät koske nuorisotilojen ja nuorten työpajojen tavanomaista toimintaa. Nuorisotilan tavanomaiseksi toiminnaksi lasketaan esimerkiksi säännöllisesti järjestettävät, ohjatut kerhot tai pienryhmät. Kokoontumisrajoitukset kuitenkin koskevat nuorisotiloissa tai työpajoilla mahdollisesti järjestettäviä tilaisuuksia ja tapahtumia. Lisätietoa: Mitkä ovat voimassa olevat tai voimaan tulevat kokoontumisrajoitukset?\nToimijoita ja niiden tiloja voivat koskea tilojen käyttöä koskevat päätökset: Asiakas- ja toimitilojen käytön rajoitukset.\nKunnat voivat tartuntatautilain pohjalta ja paikallisten tartuntatautiviranomaisten avulla päättää sulkea omia tilojaan tai rajoittaa niiden käyttöä.\nTerveyden ja hyvinvoinnin laitos ja opetus- ja kulttuuriministeriö ohjeistavat, että julkisten tilojen, kuten nuorisotilojen käytössä, tulee soveltaa niiden antamaa ohjetta. Nuorisotilojen ja työpajojen ylläpitäjien täytyy itse arvioida, miten ohjetta voidaan parhaiten soveltaa paikallisiin olosuhteisiin niin, että asiakkaiden ja henkilökunnan turvallisuus varmistetaan. Aikuisten vastuulla on huolehtia, että myös lapset ja nuoret noudattavat ohjeita.\nTerveyden ja hyvinvoinnin laitoksen ja opetus- ja kulttuuriministeriön ohje koronavirustartuntojen ehkäisemisestä (pdf, minedu.fi, päivitetty 1.10.2021)\nKorostamme jokaisen toimijan ja aikuisen vastuuta noudattaa viranomaisten ohjeita hygienia- ja muista järjestelyistä, joilla viruksen leviämistä ehkäistään.\nNuorten työpajat: Onko nuorten mahdollista jatkaa sopimuksellista toimintaansa nuorten työpajalla, jos pajalla pystytään tarjoamaan heille tavoitteellista etä- tai virtuaalivalmennusta?\nKevään 2020 poikkeusoloissa sosiaali- ja terveysministeriö (STM) suositteli, että kuntouttavaa työtoimintaa jatketaan esimerkiksi verkkovalmennuksena tai etätehtävillä. Toimintaa oli mahdollista järjestää myös työpaikoilla, joissa tartuntariskiä ei ole. Monilla työpajoilla kehitettiin etävalmennusmalleja kevään ja kesän 2020 aikana. Valmennuksen monipuolistamista etäpalveluja kehittämällä suositellaan edelleen, jotta valmennusta voidaan jatkaa koronatilanteesta riippumatta.\nLisätietoa STM:n kevään 2020 ohjeista:\nTietosuoja: Voidaanko nuorisotilalla käsitellä nuorten henkilötietoja, jotta koronaviruksen mahdollinen jäljitys onnistuu?\nValtionavustukset: Voimmeko käyttää aluehallintoviraston avustusta myös etäkerhoihin?\nAluehallintovirastossa suhtaudutaan myönteisesti lasten ja nuorten harrastustoiminnan etäkerhotoimintaan ja uusien mallien kehittämiseen. Jos olette saaneet valtionavustusta lasten ja nuorten harrastustoimintaan, voitte käyttää rahoitusta myös etäkerhoista aiheutuviin ohjaajakuluihin. Kuvatkaa loppuraportin yhteydessä meille kokemuksenne etäkerhoista.\nMiksi aluehallintovirasto ei järjestä kuulemista kokoontumisrajoituksista?\nKokoontumisrajoitusten päätöksenteossa emme ole voineet jäädä odottamaan kuulemiseen tyypillisesti kuluvaa kahdesta kolmeen viikkoa, koska päätöksenteossamme meidän pitää ottaa huomioon ihmisten terveydelle ja yleiselle turvallisuudelle aiheutunut akuutti vaara sekä käytössämme olevat terveysviranomaisten selvitykset epidemiatilanteesta.\nAluehallintovirastot voivat tehdä tartuntatautilain pykälän 58 mukaisia päätöksiä kokoontumisrajoituksista enintään kuukaudeksi kerrallaan. Kunkin yksittäisen päätöksen on perustuttava alueen sairaanhoitopiiriltä saatuun ajantasaisimpaan tietoon alueella vallitsevasta epidemiologisesta tilanteesta. Kun teemme päätöstä meidän on lisäksi voitava arvioida, miten alueen epidemiologinen tilanne todennäköisesti tulee kehittymään päätöksen voimaantuloa seuraavien neljän viikon aikana.\nHallintolain mukaan (pykälä 34) kuultavalle on kuulemisen jälkeen varattava riittävästi aikaa selvityksen antamiseen. Lisäksi on varattava seitsemän päivää kuulemiskirjeen ja päätöksen tiedoksiantoon.\nJos varaisimme aikaa tulla kuulluksi kokoontumisrajoitusten päätöksistä, se viivästyttäisi merkittävästi päätöksentekoa. Siten päätös perustuisi jo vanhentuneeseen tietoon alueen epidemiologisesta tilanteesta. Kuuleminen saattaisi vaarantaa päätöksen tarkoituksen toteutumisen. Kuulemisesta johtuva asian käsittelyn viivästymä saattaisi aiheuttaa huomattavaa haittaa ihmisten terveydelle, yleiselle turvallisuudelle tai ympäristölle.\nAluehallintovirasto tekee yleisten kokousten ja yleisötilaisuuksien kokoontumisrajoitukset usean kunnan alueelle. Kunnan tartuntatautitien torjunnasta vastaava toimielin voi tehdä vastaavat rajoitukset oman kuntansa alueelle. Aluehallintoviraston toimivalta ulottuu yleisötilaisuuksien ja yleisten kokousten rajoittamiseen ja kieltämiseen. Aluehallintovirasto ei voi rajoittaa yksityistilaisuuksia. Tämän lisäksi aluehallintovirasto voi tartuntatautilain väliaikaisen muutoksen myötä rajoittaa asiakas- ja toimitilojen käyttöä.\nAluehallintovirasto voi määrätä alueellaan esimerkiksi kunnan järjestämään kohdennetun terveystarkastuksen, jonka osana on mahdollista ottaa koronavirusnäyte. Tarkastukseen osallistuminen on lähtökohtaisesti vapaaehtoista. Aluehallintovirasto voi myös päättää, että terveystarkastukseen osallistuminen on pakollista.\nVastausta päivitetty 3.6.2021\nViimeisimmät päätökset aluehallintovirastojen antamista ja koronaviruksen torjuntaan liittyvistä määräyksistä ovat luettavissa verkkosivuillamme: Yleistiedoksiannot. Vanhemmat määräykset saat tekemällä tietopyynnön aluehallintoviraston kirjaamoon.\nMiten aluehallintovirasto valvoo koronarajoitusten noudattamista?\nKoronaviruksesta johtuvien rajoitusten valvonta jakautuu usealle viranomaiselle. Myös kaupallisilla ja yhteiskunnallisilla toimijoilla on velvollisuus omalla vastuullisella toiminnallaan ja suunnittelullaan varmistaa, että epidemiatilanne ei pahene. Tartuntatauteihin liittyviä valvontavastuita on kuvattu tartuntatautilaissa.\nTilojen sulkemisen, lähikontaktin aiheuttaman tartunnan riskin ehkäiseminen asiakastiloissa ja toiminnassa terveysturvallisuuden huomioimisen valvonta\nKunta yhteistyössä aluehallintoviraston kanssa vastaavat alla olevien lakipykälien ja määräysten noudattamisen valvonnasta.\nTartuntatautilain pykälässä 58 c säädetään tietyistä hygieniavaatimuksista, joita yleisölle avoimissa ja asiakkaille ja osallistujille varatuissa toimitiloissa on noudatettava ilman mitään erillistä määräystä. Lisätieto: Mitkä ovat tartuntatautilaissa säädetyt hygieniavaatimukset?\nTartuntatautilain pykälässä 58 d säädetään lähikontaktin aiheuttaman tartunnan riskin ehkäisemisestä asiakastiloissa. Jos aluehallintovirasto tai kunta on tehnyt tällaisen määräyksen asiakastiloissa, toimijoiden pitää mm. tehdä kirjallinen suunnitelma siitä, millä toimenpiteillä lähikontaktin aiheuttaman tartunnan riskiä ehkäistään. Lisätietoa: Mitä toimijoita ja tiloja turvavälipäätös koskee?\nTartuntatautilain pykälässä 58 g säädetään tilojen väliaikaisesta sulkemisesta. Jos aluehallintovirasto tai kunta on tehnyt määräyksen tilojen sulkemisesta, toimijoiden on määräystä noudatettava. Lisätietoa: Mitä toimijoita ja tiloja tartuntatautilain mukaiset sulkemispäätökset koskevat?\nYllä kuvattujen määräysten ja laissa kuvattujen velvollisuuksien noudattaminen on tiloista vastaavan toimijan vastuulla. Niiden noudattamista valvovat pääasiassa kuntien tartuntataudeista vastaavat viranhaltijat tai joissakin tapauksissa ympäristöterveydenhuollon valvojat. He voivat\ntehdä tartuntatautilain mukaisia tarkastuksia elintarvikelain ja terveydensuojelulain mukaisten tarkastusten ohessa.\ntartuntatautilain nojalla tehdä tarkastuksia epidemiologisen tiedon pohjalta tai esimerkiksi asiakkailta saatujen epäkohtahavaintojen pohjalta.\ntehdä tarkastuksia myös aluehallintoviraston pyynnöstä.\nJos havaitset asiakas- tai toimitiloissa, kuten kauppakeskuksissa tai myymälöissä, epäkohtia yllä kuvattujen määräysten tai velvoitteiden noudattamisessa, voit ilmoittaa havainnostasi kuntasi tartuntatautien torjunnasta vastaavalle toimielimelle. Ilmoituksen voi tehdä myös kunnan ympäristöterveydenhuoltoon, joka selvittää valvontatarpeen kunnan tartuntatautiviranomaisen tai aluehallintoviraston kanssa.\nKohteisiin voidaan tehdä tarkastuksia\ntartuntatautilain nojalla epidemiologisen tiedon pohjalta tai esimerkiksi asiakkailta saatujen epäkohtahavaintojen pohjalta.\ntartuntatautilain mukaisesti elintarvikelain ja terveydensuojelulain mukaisten tarkastusten ohessa.\nAluehallintovirasto ohjaa kuntien tekemää valvontaa sekä ylläpitää alueellista tilannekuvaa tehdyistä tarkastuksista ja havaituista epäkohdista. Lisäksi voimme tehdä kunnille valvontapyyntöjä.\nRavintoloiden toiminnan koronarajoituksista säädetään tartuntatautilaissa ja lakia täydentävällä ja tarkentavalla valtioneuvoston asetuksella. Aluehallintovirasto ei siis päätä näistä rajoituksista.\nRavintolan, kahvilan tai muun ravitsemisliikkeen pitäjällä on velvollisuus suunnitella toimintansa vastaamaan annettuja rajoituksia ja laatia tartuntatautilain mukainen suunnitelma asiakkaiden nähtäväksi.\nAluehallintovirasto valvoo, että ravintolat noudattavat annettuja rajoituksia esimerkiksi aukioloajoista ja asiakasmääristä. Alkoholitarkastajamme tekevät tartuntatautilain mukaisia tarkastuskäyntejä ravintoloihin. Valvonnan perusteella voimme määrätä ravintoloitsijan korjaamaan toimintaansa tietyn määräajan kuluessa. Vakavimmissa rikkomuksissa voimme määrätä ravintolan suljettavaksi enintään kuukauden ajaksi. Voimme myös pyytää valvontaan virka-apua poliisilta.\nMonet koronapandemian aikaiset aluehallintoviraston ravintolatarkastukset pohjautuvat asiakkailta saatuihin ilmoituksiin. Jos epäilet, että jossakin ravintolassa rikotaan annettuja rajoituksia, voit ilmoittaa siitä alueen aluehallintoviraston alkoholihallintoon. Lisätietoa: aluehallintovirastojen yhteystiedot\nLisätietoa: Ravintolat ja koronavirus\nYleisötilaisuuksien ja yleisten kokousten valvonta\nAluehallintovirastot voivat tartuntatautilain pykälän 58 pohjalta tehdä kokoontumisrajoituksia, jotka koskevat yleisötilaisuuksia ja yleisiä kokouksia. Jokaisella tapahtumajärjestäjällä on vastuu noudattaa voimassa olevia määräyksiä ja suosituksia ja suunnitella toiminta annettujen ohjeiden mukaisesti.\nLisätietoa: Millä ehdoilla yleisötilaisuuksia voi järjestää?\nJos havaitset toimintaa, jonka arvioit olevan kokoontumisrajoitusten vastaista, sinun kannattaa ensisijaisesti selvittää asiaa tilaisuuden tai tapahtuman järjestäjän kanssa. Jos se ei auta, voit ilmoittaa asiasta polisiille, joka valvoo yleistä järjestystä ja turvallisuutta. Poliisi voi puuttua selkeisiin aluehallintoviraston määräämien kokoontumisrajoitusten rikkomuksiin ja tarvittaessa muihinkin kokoontumisiin, jos niistä aiheutuu vaaraa yleiselle järjestykselle ja turvallisuudelle. Voit myös ilmoittaa yleisötilaisuuksiin liittyvistä havainnoistasi kunnan tartuntatautien torjunnasta vastaavalle toimielimelle. Ilmoituksen voi tehdä myös kunnan ympäristöterveydenhuoltoon, joka selvittää valvontatarpeen kunnan tartuntatautiviranomaisen tai aluehallintoviraston kanssa.\nJos havaitset, että tapahtuman mahdollisella anniskelualueella rikotaan ravintoloille annettuja rajoituksia, voit ilmoittaa siitä alueen aluehallintoviraston alkoholihallintoon. Lisätietoa: aluehallintovirastojen yhteystiedot\nKuva: keskeisimmät viranomaiset ja niiden vastuut koronapandemian hoidossa tiivistetysti. Kuva avautuu suurempana uuteen välilehteen klikkaamalla.\nSosiaali- ja terveysministeriön 7.9.2020 julkaisema toimintasuunnitelma\nKunnan tartuntataudeista vastaava lääkäri voi määrätä koronavirukseen sairastuneet (ja sairastuneeksi perustellusti epäillyt) henkilöt eristykseen ja altistuneet (ja altistuneeksi perustellusti epäillyt) henkilöt karanteeniin. Kunnan tartuntautaudeista vastaava lääkäri voi tehdä myös yksilöllisen päätöksen pakollisesta terveystarkastukseen osallistumisesta.\nAluehallintovirasto voi määrätä alueensa toimijat varmistamaan tosiasialliset turvavälit asiakas- ja toimitiloissa.\nAluehallintovirasto voi määrätä liikunta-, urheilu-, virkistys- tai huvitoimintaan käytettäviä tiloja suljettavaksi tilapäisesti.\nAluehallintovirasto valvoo yhteistyössä kunnan kanssa, että turvaväli- ja sulkemisrajoituksia noudatetaan ja koronapassia käytetään rajoitteiden vaihtoehtona laissa määrätyllä tavalla.\nTraficom valvoo yhteistyössä kuntien ja aluehallintoviraston kanssa liikenteen toimijoiden hygienia- ja väljyysvelvoitteiden toteutumista.\nTraficom voi tehdä päätöksen, jolla rajoitetaan liikennevälineiden matkustajamääriä.\nTyöterveyslaitos toimii asiantuntijalaitoksena työhön liittyvien tartuntojen riskinarvioinnissa sekä torjuntatoimien suunnittelussa ja toteutuksessa erityisesti työterveyshuollon osalta.\nKeskeiset koronaan liittyvät suositukset ja rajoitukset ja niiden osalta toimivaltaiset viranomaiset löytyvät valtioneuvoston kanslian sivuilta. Linkki: Rajoitukset ja suositukset koronaepidemian aikana.\nRokotukset: Mistä löydän tietoa koronarokotteista?\nSairaanhoitopiirit ja kunnat vastaavat rokottamisesta Terveyden ja hyvinvoinnin laitoksen (THL) suosituksen mukaisesti. Löydät tietoa rokotuksista oman sairaanhoitopiirisi tai kuntasi verkkosivuilta sekä THL:n sivuilta:\nTietoa sosiaali- ja terveysalan henkilöstön rokotuksista löydät THL:n verkkosivuilta:\nAluehallintovirasto ei päätä rokotusjärjestyksestä tai rokotuksiin liittyvistä järjestelyistä ja suosituksista.\nKoronarokotukset annetaan THL:n ohjeiden mukaisesti. Valtioneuvosto on päättänyt Suomen rokotusjärjestyksestä 22.12.2020 antamallaan asetuksella. THL on tehnyt rokotusjärjestyksestä tarkemman suosituksen, joka pohjautuu Kansallisen rokotusasiantuntijaryhmän KRARin kannanottoihin ja sen tekemään lääketieteelliseen riskinarvioon.\nKeitä koskee tartuntatautilain väliaikainen pykälä 48 a, jossa edellytetään sosiaali- ja terveydenhuollossa työskenteleviltä suojaa covid-19-tautia vastaan?\nTartuntatautilain väliaikainen 48 a -pykälä tuli voimaan 1.1.2022 ja se on voimassa 31.12.2022 saakka. Se koskettaa kaikkia niitä henkilöitä, jotka suorittavat tehtäviä, joihin liittyy lähikontaktin aiheuttama tartuntariski covid-19-taudin vakaville seuraamuksille alttiille asiakkaille tai potilaille. Velvollisuus ei siten rajaudu vain esimerkiksi terveydenhuollon ammattilaisiin. (thl.fi)\nSäännöksen sanamuodon ja lain esitöiden perusteella on herännyt epäselvyyttä siitä, koskeeko covid-suojavelvoite myös itsenäisiä ammatinharjoittajia niissäkin tilanteissa, kun he eivät toimi sopimussuhteessa isompaan palveluntuottajaan. Olemme pyytäneet STM:ltä ja Valviralta ohjausta pykälän tulkintaan itsenäisten ammatinharjoittajien osalta. Ohjauksen mukaan väliaikainen pykälä 48 a koskee myös itsenäisiä ammatinharjoittajia riippumatta siitä, toimivatko he sopimussuhteessa toiseen palveluntuottajaan.\nVäliaikaisen pykälän vaikutuksista voit lukea lisää THL:n verkkosivuilta:\nVäliaikainen tartuntatautilain 48 a -pykälä sosiaali- ja terveydenhuollon palveluissa\nLisätietoa tilanteista, joissa tietoa koronarokotteesta pyydetään sosiaali- ja terveydenhuollon palveluiden työntekijöiltä tartuntatautilain väliaikaisen 48 a -pykälän nojalla, voit lukea tietosuojavaltuutetun toimiston verkkosivuilta Usein kysyttyä koronaviruksesta ja tietosuojasta -osiossa. Tutustu esimerkiksi kysymyksiin "Voiko työnantaja kysyä työntekijöiden koronarokotetiedoista?" ja "Voiko sosiaali- ja terveydenhuollon työnantaja käsitellä koronarokotustietoa?".\nUsein kysyttyä koronaviruksesta ja tietosuojasta -osio tietosuojavaltuutetun toimiston verkkosivuilla\nAsuinrakennusten korjaushankkeet: Miten koronavirusepidemia vaikuttaa taloyhtiöiden ja muiden asuinrakennusten korjaushankkeisiin?\nOhjetta on päivitetty 19.3.2021 ja se korvaa 17.12.2020 annetut ohjeet. Päivitetty ohje on voimassa toistaiseksi.\nSTM ja YM: Ohjeet asuinrakennusten korjaushankkeisiin koronavirusepidemian aikana (pdf, stm.fi, päivitetty 19.3.2021)\nKasvomaskit: Kuka antaa suosituksia kasvomaskien käytöstä?\nMaskien käytöstä suosituksia antavat Terveyden ja hyvinvoinnin laitos, hallitus sekä alueellisesti sairaanhoitopiirit ja kunnat.\nJokaisen ihmisen vastuulla on noudattaa omalta osaltaan voimassa olevia suosituksia ja ohjeita, joilla estetään epidemiatilanteen paheneminen.\nAluehallintoviraston toimivallassa ei ole määrätä kasvomaskien käytöstä.\nTHL:n ylläpitämä lista Suomen sairaanhoitopiirien koronasivuista (thl.fi)\nTHL:n tiedote: THL:n yleinen maskisuositus poistuu, mutta maskia voi oman harkinnan mukaan edelleen käyttää (thl.fi, 14.4.2022)\nTyöterveyslaitoksen uutinen: Työnantaja päättää maskien käytöstä työpaikalla (ttl.fi, 14.4.2022)\nOpetus- ja kulttuuriministeriö ja Terveyden ja hyvinvoinnin laitos ovat antaneet varhaiskasvatusta, kouluja, oppilaitoksia ja korkeakouluja varten uudet terveysturvallisuutta koskevat suositukset, joissa on huomioitu tartuntatautilain muutokset ja siirtyminen paikallisiin ja alueellisiin täsmätoimiin koronarajoituksia purettaessa. Suositukset on päivitetty vastaamaan voimassa olevia koronaepidemiaan liittyviä muita suosituksia ja valtioneuvoston linjauksia.\nTHL:n ja OKM:n suositus opetuksen ja varhaiskasvatuksen järjestäjille (minedu.fi, 12.10.2021)\nTHL:n ja OKM:n suositus yliopistoille, ammattikorkeakouluille sekä lukiokoulutuksen, ammatillisen koulutuksen, vapaan sivistystyön ja aikuisten perusopetuksen järjestäjille (minedu.fi, 12.10.2021)\nKirjastojen toiminnassa sovelletaan Terveyden ja hyvinvoinnin laitoksen sekä opetus- ja kulttuuriministeriön ohjetta koronaviruksen ehkäisemiseksi. Ohjeessa on myös mainittu laissa säädetyt hygieniavaatimukset, joita jokaisen toimijan täytyy noudattaa ilman erillistä viranomaispäätöstä. Kirjastoissa on huolehdittava mm. tilojen ja laitteiden hygieniasta. Ohjeet koskevat myös kirjastoautoja ja omatoimikirjastoja.\nMatkustaminen: Mistä löydän ohjeistusta tartuntatautilääkärin asettaman karanteenin vuoksi peruuntuneen matkan korvauksista?\nAluehallintovirasto ei käsittele koronatilanteen vuoksi peruuntuneiden matkojen korvauksia. Matkaa varatessa kannattaa aina tarkistaa, millaiset muutos- ja peruuttamismahdollisuudet matkantarjoajalla tai matkavakuutuksen sopimusehdoissa on.\nLöydät ohjeistusta ja neuvoja Kilpailu- ja kuluttajaviraston sivuilta Usein kysyttyä koronasta: matkustaminen ja liikenne.\nMatkustaminen Muut aiheet\nTerveystarkastukset ja koronatestit: Onko terveystarkastukseen osallistuminen rajanylityspaikoilla pakollista?\nTerveystarkastukseen osallistuminen rajanylityspaikoilla on tartuntatautilain perusteella pakollista. Eduskunta on hyväksynyt tartuntatautilain väliaikaiset muutokset koskien matkustamista. Lakimuutos on voimassa 30.6.2022 saakka.\nKunnat vastaavat terveystarkastusten ja koronatestausten järjestämisestä alueillaan, myös rajanylityspaikoilla.\nVoimaan tulleen lainsäädännön vuoksi ei ole enää välttämätöntä, että maahantulijoiden terveystarkastuksista määrätään aluehallintoviraston päätöksellä. Aluehallintovirastojen päätökset maahantulon yhteydessä tehtävistä pakollisista terveystarkastuksista on kumottu. Terveystoimet ja koronatestaus rajoilla jatkuvat tartuntatautilain nojalla.\nTHL:n sivu Matkustaminen ja koronaviruspandemia\nRajavartiolaitoksen ohjeet rajanylitykseen koronapandemian aikana\nMuut aiheet Suosikit Terveystarkastukset ja koronatestit\nTietosuoja: Mistä saan tietoa koronaviruksen vaikutuksesta tietosuojaan?\nTietosuojavaltuutetun sivulla on usein kysyttyjä kysymyksiä koronaviruksesta ja tietosuojasta.\nKoronavirus ja tietosuoja (tietosuoja.fi).\nTyösuojelu: Miten koronavirusepidemia vaikuttaa työntekijän oikeuksiin ja velvollisuuksiin?\nAluehallintoviraston työsuojeluvastuualueen verkkosivuilla osoitteessa tyosuojelu.fi on usein kysyttyjä kysymyksiä koronavirusepidemian vaikutuksesta työsuhteeseen ja työturvallisuuteen. Työsuojeluviranomaisella on myös valtakunnallinen puhelinneuvonta.\nValtionavustukset: Miten koronaviruksesta johtuvat poikkeusolot vaikuttavat aluehallintoviraston myöntämiin valtionavustuksiin?\nAluehallintovirastot, jotka myöntävät valtionavustuksia, suhtautuvat ymmärtäväisesti poikkeukselliseen koronatilanteeseen. Pyydämme valtionavustuksensaajia arvioimaan valtionavustuksella tuetun toiminnan toteuttamista rajoitusten aikana.